open-index/open-wikipedia-markdown huggingface dataset:
വള്ളിക്കുന്ന് ഗ്രാമപഞ്ചായത്ത്

ജനകീയാസൂത്രണത്തിലൂടെ പ്രശസ്തമാണ് **വള്ളിക്കുന്ന് ഗ്രാമപഞ്ചായത്ത്**. കടലുണ്ടി തീവണ്ടി ദുരന്തവും വള്ളിക്കുന്നിന്  വാർത്തകളിലിടം നല്കി. പഞ്ചായത്ത്  1962ൽ നിലവിൽ വന്നു.

## സ്ഥാനം
മലപ്പുറം ജില്ലയുടെ വടക്കുപടിഞ്ഞാറേ അറ്റത്താണ് വള്ളിക്കുന്ന് ഗ്രാമപഞ്ചായത്ത്. അരിയല്ലൂർ, വള്ളിക്കുന്ന് എന്നീ വില്ലേജുകൾ ഉൾപ്പെടുന്നു. വടക്ക് കടലുണ്ടി, കിഴക്ക് ചേലേമ്പ്ര, തേഞ്ഞിപ്പാലം, മൂന്നിയൂർ, തെക്ക് പരപ്പനങ്ങാടി എന്നീ ഗ്രാമപഞ്ചായത്തുകളും പടിഞ്ഞാറ്  അറബിക്കടലുമാണ്  അതിർത്തികൾ. അക്ഷാംശം 11'07" N  രേഖാംശം 7'51"E അറബിക്കടലിനടത്താണു സ്ഥിതി ചെയ്യുന്നതു.കാലിക്കറ്റ് യുണിവേഴ്സിറ്റി ഇതിനു കിഴക്കുഭാഗത്താണ്.

## യാത്രാമാർഗം
ലഘുചിത്രം|Vallikkunnu, Malappuram dt
ഷൊറണൂർ - മംഗലാപുരം റെയിൽപ്പാത വള്ളിക്കുന്നിലൂടെ കടന്നുപോകുന്നു. വള്ളിക്കുന്ന് റെയിൽവേ സ്റ്റേഷനുണ്ട്. കോഴിക്കോട്ടുനിന്നും കോട്ടക്കടവു വഴി പരപ്പനങ്ങാടിയിലേയ്ക്കു വരുന്ന ബസ്സിൽ വള്ളിക്കുന്നിലെത്താം.

## പ്രധാന സ്ഥലങ്ങൾ

### കടലുണ്ടി അഴിമുഖം

കടലുണ്ടിപ്പുഴ വന്നുചേരുന്ന കടലുണ്ടി അഴിമുഖം മനോഹരമായ കാഴ്ചയും അനു‌ഭവവുമാണ്. ഇവിടെത്തന്നെയാണ് പ്രശസ്തമായ കടലുണ്ടി പക്ഷി സങ്കേതം. ഈ പക്ഷിസങ്കേതം കടലുണ്ടിപ്പുഴ അറബിക്കടലിൽ ലയിക്കുന്ന ഭാഗത്ത് ചെറിയ തുരുത്തുകളിലായി പരന്നുകിടക്കുന്നു. കുന്നുകൾ കൊണ്ട് ചുറ്റപ്പെട്ട ഈ പ്രദേശം ബേപ്പൂർ തുറമുഖത്തിന് 7 കിലോമീറ്റർ അകലെയാണ്. 100-ഇൽ ഏറെ ഇനം കേരളത്തിലെ പക്ഷികളെയും 60 ഇനത്തിലേറെ ദേശാടന പക്ഷികളെയും ഇവിടെ കാണാം

### നിറംകൈതക്കോട്ട

വള്ളിക്കുന്ന് പഞ്ചായത്തിൻറെ വടക്ക് കോട്ടക്കുന്നിലാണ് നിറംകൈതക്കോട്ട ക്ഷേത്രം. പുരാതന ധർമശാസ്താ ക്ഷേത്രമാണിത്. അൽപം കൂടി മുകളിലാണ് മേക്കോട്ട ഭഗവതി ക്ഷേത്രം.  ദേവീഭക്തർക്കും ചരിത്രകുതുകികൾക്കും പ്രകൃതിഭംഗി ആസ്വദിയ്ക്കാനെത്തുന്നവർക്കും ഒരുപോലെ സന്തോഷം നല്കുന്നു ഇവിടം. ശാസ്താ ക്ഷേത്രത്തിലെ കളംപാട്ടുത്സവവും ഭഗവതീ ക്ഷേത്രത്തിലെ താലപ്പൊലി ഉത്സവവും പ്രശസ്തമാണ്.

## അതിരുകൾ
*കിഴക്ക് - പെരുവള്ളൂർ, മൂന്നിയൂർ, ചേലേമ്പ്ര പഞ്ചായത്തുകൾ 
*പടിഞ്ഞാറ് - അറബിക്കടൽ
*തെക്ക്‌ - പരപ്പനങ്ങാടി, മൂന്നിയൂർ പഞ്ചായത്തുകൾ  
*വടക്ക് - ചേലേമ്പ്ര പഞ്ചായത്തും കോഴിക്കോട് ജില്ലയിലെ കടലുണ്ടി, ഫറോക്ക് പഞ്ചായത്തുകളും
## വാർഡുകൾ
#കടലുണ്ടി നഗരം നോർത്ത്  	 
#കീഴയിൽ 	 
#നവജീവൻ 	 
#ബാലാതിരുത്തി 	
#ആനയാറങ്ങാടി 	
#മഠത്തിൽ പുറായി 	
#കിഴക്കേമല 	
#ഒലിപ്രം 	
#പരുത്തിക്കാട് 	
#പൊട്ടൻകുഴി 	
#കച്ചേരിക്കുന്ന് 	
#കരുമരക്കാട് 	 
#കൊടക്കാട് ഈസ്റ്റ് 	 
#കൊടക്കാട് സൗത്ത് 	
#കൊടക്കാട് വെസ്റ്റ് 	 
#അരിയല്ലൂർ ഈസ്റ്റ് 	
#മാധവാനന്ദം 	 
#അരിയല്ലൂർ സൗത്ത് 	 
#അരിയല്ലൂർ ബീച്ച് 	
#അരിയല്ലൂർ നോർത്ത് 	
#ആനങ്ങാടി സൗത്ത് 	
#ആനങ്ങാടി 	
#കടലുണ്ടി നഗരം സൗത്ത്

## സ്ഥിതിവിവരക്കണക്കുകൾ

## അവലംബങ്ങൾ
*http://www.trend.kerala.gov.in  
*http://lsgkerala.in/vallikkunnupanchayat 
*Census data 2001

വർഗ്ഗം:മലപ്പുറം ജില്ലയിലെ ഗ്രാമപഞ്ചായത്തുകൾ
അക്ഷപാദഗൗതമൻ

ന്യായ സൂത്രത്തിന്റെ രചയിതാവും, ന്യായ തത്ത്വചിന്തയുടെ പ്രഥമാചാര്യനുമായിരുന്നു **അക്ഷപാദ ഗൗതമൻ (Akṣapāda Gautama)** . എ.ഡി. രണ്ടാം നൂറ്റാണ്ടിലാണ് ഇദ്ദേഹം ന്യായ സൂത്രം രചിച്ചത് എന്ന് കരുതപ്പെടുന്നു. ബഹുമാനാർത്ഥമായി "അക്ഷപാദർ", "ദീർഘതപസ്" എന്നീ വിശേഷണങ്ങൾ ഇദ്ദേഹത്തിന് നൽകാറുണ്ട്.  

ഒരു പുരോഹിതന്റെ മകനായി ഉത്തര ബീഹാറിൽ ജനിച്ചു. 

## ന്യായസൂത്രം

വേദങ്ങളെ പ്രമാണങ്ങളായി അംഗീകരിക്കുന്നതും (ആസ്തികം, Orthodox), എന്നാൽ സ്വതന്ത്രമായ അടിസ്ഥാനമുള്ളതും ആയ ഒരു ഭാരതീയ ദർശനധാരയാണ് ന്യായദർശനം.അക്ഷപാദസമ്പ്രദായം, ന്യായവിദ്യ, തർക്കം, ആന്വീക്ഷികി എന്നിങ്ങനെ പല പേരുകളിലും ഈ ദർശനം അറിയപ്പെടുന്നുണ്ട്.തർക്ക ശാസ്ത്രം ഇതിന്റെ പ്രധാന ഭാഗമാണ്. 

## ഐതിഹ്യം
പാദങ്ങളിൽ കണ്ണുള്ളവൻ എന്നാണ് അക്ഷപാദർ എന്ന വാക്കിനർഥം. ഗൗതമന്റെ ന്യായദർശനം അന്യൂനമല്ലെന്ന് ബാദരായണനും (വ്യാസൻ) അന്യൂനമെന്ന് ഗൗതമനും വാദിച്ചു. വാദം മൂത്തപ്പോൾ തന്റെ കണ്ണുകൾകൊണ്ട് ബാദരായണനെ നോക്കുന്നതല്ലെന്ന് ഗൌതമൻ ശപഥം ചെയ്തു. കുറെക്കാലം കഴിഞ്ഞ് ബാദരായണൻ തന്റെ തെറ്റ് മനസ്സിലാക്കി ഗൌതമനെ സമീപിച്ചു. എന്നാൽ ഗൌതമൻ ശപഥത്തിൽ നിന്ന് പിൻമാറിയില്ല. അദ്ദേഹം തന്റെ പാദങ്ങളിൽ രണ്ടു കണ്ണുകൾ സൃഷ്ടിച്ച് ആ കണ്ണുകൾകൊണ്ട് ബാദരായണനെ നോക്കി. അങ്ങനെ അക്ഷപാദർ എന്ന് പേരുണ്ടായി എന്നാണ് പുരാണകഥ.

## കൂടുതൽ വായനയ്ക്ക്

* Sue Hamilton, *Indian Philosophy: A Very Short Introduction* (Oxford University Press, 2001) ISBN 0-19-285374-0
* B.K. Matilal, *Epistemology, Logic, and Grammar in Indian Philosophical Analysis* (Oxford University Press, 2005) ISBN 0-19-566658-5
* J.N. Mohanty, *Classical Indian Philosophy* (Rowman & Littlefield, 2000) ISBN 0-8476-8933-6

## അവലംബം

## പുറത്തേക്കുള്ള കണ്ണികൾ

വിഭാഗം: ഹൈന്ദവം
നോബൽ സമ്മാനം 2010

2010-ലെ നോബൽ സമ്മാനങ്ങൾ പ്രഖ്യാപിച്ചു. 

## അവലംബം


വിഭാഗം:2010
വിഭാഗം:നോബൽ സമ്മാനം
ഒരിടത്തൊരു പോസ്റ്റ്മാൻ

2010 -ഒക്ടോബർ 8 ന് പുറത്തിറങ്ങിയ  മലയാളചലച്ചിത്രമാണ്  ***ഒരിടത്തൊരു പോസ്റ്റ്മാൻ***. ഷാജി അസീസ് സംവിധാനം ചെയ്ത ഈ ചലച്ചിത്രം ബഷീർ സിസില, ഷാജി എന്നിവർ നിർമ്മിച്ചിരിക്കുന്നു. കുഞ്ചാക്കോ ബോബൻ, ഇന്നസെന്റ്, ശരത്കുമാർ, മീരാ നന്ദൻ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.

## അഭിനേതാക്കൾ

## ഗാനങ്ങൾ
കൈതപ്രം, അനിൽ പനച്ചൂരാൻ എന്നിവരുടെ രചനയ്ക്ക്  മോഹൻ സിത്താര ഈണം പകർന്നിരിക്കുന്നു.

## നിർമ്മാണം

### ലൊക്കേഷൻ
പ്രധാനമായും തൊടുപുഴയിലാണ് ചിത്രീകരണം നടത്തിയിരിക്കുന്നത്.

## പുറത്തേക്കുള്ള കണ്ണികൾ

വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ
അജികുമാർ പാറയിൽ

അമേരിക്കയിലെ മസാച്ചുസെറ്റ്‌സ് ഇൻസ്റ്റിറ്റിയൂട്ട് ഓഫ് ടെക്‌നോളജിയിൽ കെമിക്കൽ എൻജിനീയറിങ് വകുപ്പിൽ ഗവേഷകനാണ് **അജികുമാർ പാറയിൽ**.എറണാകുളം ജില്ലയിലെ മൂവാറ്റുപുഴയാണ് സ്വദേശം. 

കാൻസർ രോഗത്തിന് ചികിൽസിക്കാൻ ഉപയോഗിക്കുന്ന ചെലവേറിയ മരുന്ന്  ചെലവ് കുറഞ്ഞ രീതിയിൽ  ഉത്പാദിപ്പിച്ച് ഇദ്ദേഹം ശ്രദ്ധേയനായി. കാൻസർ രംഗത്ത്  ഉപയോഗിക്കുന്ന ചെലവേറിയ മരുന്നായ ടാക്‌സോളിനെ കുറഞ്ഞ ചെലവിൽ ഉത്പാദിപ്പിച്ചാണ് അജികുമാർ ഈ നേട്ടത്തിനു് അർഹനായത്. അണ്ഡായശയാർബുദത്തിനും സ്തനാർബുദത്തിനും വ്യാപകമായി ഉപയോഗിച്ചു വരുന്ന മരുന്നാണ് ടാക്‌സോൾ. യൂറോപ്പിൽ ചില പ്രദേശങ്ങളിൽ മാത്രം കാണുന്ന പെസഫിക് യു എന്ന മരത്തിൽ നിന്നുത്പാദിപ്പിക്കുന്ന ടാക്‌സിഡീൻ എന്ന രാസവസ്തുവാണ് ഈ മരുന്നിന്റെ പ്രധാന കാതൽ‍.ജനിതക എൻജിനീയറിങ് വഴി ടാക്‌സിഡീൻ ഉത്പാദിപ്പിക്കാൻ മനുഷ്യന്റെ ദഹനേന്ദ്രിയങ്ങളിലും മറ്റും കണ്ടുവരുന്ന ഇ കോളി എന്ന സൂക്ഷ്മാണുവിനെ സജ്ജീകരിച്ചു. ഇനി ഇതിനേ തുടർന്ന് ജനിതക ലബോറട്ടറികളിൽ നിന്നും പുറത്തുവരുന്ന ചെലവുകുറഞ്ഞ ടാക്‌സിഡീൻ 'ടാക്ലോൾ' എന്ന മരുന്നാക്കി മാറ്റിയാൽ മാത്രം മതി. 

## വിദ്യാഭ്യാസം
മൂവാറ്റുപുഴ നിർമ്മല കോളേജിലും എറണാകുളം സെൻറ് ആൽബർട്‌സിലുമായിരുന്നു കോളേജ് വിദ്യാഭ്യാസം പൂർത്തിയാക്കിയത്. മഹാത്മാഗാന്ധി സർവകലാശാലയിൽ നിന്നും പെപ്‌റ്റൈഡ് കെമിസ്ട്രിയിൽ ഡോക്ടറേറ്റ് നേടിയ ശേഷം അജികുമാർ സിംഗപ്പൂരിലെ മസാച്ചുസെറ്റ്‌സ് ഇൻസ്റ്റിറ്റിയൂട്ടിന്റെ അലയൻസ് പ്രോഗ്രാമിൽ പോസ്റ്റ് ഡോക്ടറൽ ഫെലോഷിപ്പ് നേടി. മെറ്റാബൊളിക് എൻജിനീയറിങ്ങിലും സിന്തറ്റിക് ബയോളജിയിലും കെമിക്കൽ ബയോളജിയിലും പ്രാവീണ്യം നേടിയ അജികുമാർ ഇപ്പോൾ എം.ഐ.ടി.യിലെ കെമിക്കൽ എൻജിനീയറിങ് വകുപ്പിൽ പോസ്റ്റ് ഡോക്ടറൽ അസോസിയേറ്റാണ്.

## അവലംബം

## പുറത്തേക്കുള്ള കണ്ണികൾ
*എം.ഐ.ടി. വാർത്ത
ഗവേഷണം

ലഘുചിത്രം
ഒരു പ്രത്യേക കാര്യത്തെക്കുറിച്ചുള്ള ശാസ്ത്രീയവും വ്യവസ്ഥാപിതവുമായ അന്വേഷണമാണ് ഗവേഷണം.പഠനം, നിരീക്ഷണം, താരതമ്യം, പരീക്ഷണം എന്നിവയോടെ നടത്തുന്ന സത്യാന്വേഷണമായും ഗവേഷണം നിർവചിക്കപ്പെടുന്നു. അടിസ്ഥാന ശാസ്ത്ര മേഖലയിലും സാമൂഹ്യ ശാസ്ത്ര മേഖലയിലും അടക്കം എല്ലാ വിജ്ഞാന പ്രദമായ മേഖലകളിലും ഗവേഷണം നടത്തപ്പെടുന്നു. ഒരു വിഷയത്തെക്കുറിച്ചോ പ്രശ്നത്തെക്കുറിച്ചോ ഉള്ള നമ്മുടെ ധാരണ വർദ്ധിക്കുന്നതിന് അതിലെ വിവരങ്ങൾ  ശേഖരിക്കുന്നതിനും  വിശകലനം ചെയ്യുന്നതിനും ഇന്ന് ഉപയോഗിക്കുന്ന പ്രധാനപെട്ട ഒരു ഉപകരണം ആണ് ഗവേഷണം.

## ഗവേഷണ രീതി ശാസ്ത്രം
ഗവേ
ഷണം

## ഘട്ടങ്ങൾ
പ്രശ്നങ്ങൾ നിർണയിക്കുക
പുനഃപരിശോധിക്കുക
പരിഹാരം നിർദ്ദേശിക്കുക
സിദ്ധാന്തങ്ങൾ ആവിഷ്കരിക്കുക
ദത്തശേഖരണം
മൂല്യനിർണയം
നിഗമനങ്ങൾ
നിഗമനങ്ങളുടെ സാധുത പരിശോധിക്കൽ
കണ്ടെത്തലുമായി യോജിപ്പുണ്ടോ എന്നു പരിശോധിക്കൽ
## ഗവേഷണം അടിസ്ഥാന ശാസ്ത്രത്തിൽ
## ഗവേഷണം സാമൂഹ്യ ശാസ്ത്രത്തിൽ

## അവലംബം
ഗവേഷണരീതിശാസ്ത്രം, ഡോ. നടുവട്ടം ഗോപാലകൃഷ്ണൻ
യൂറോപ്യൻ പച്ചത്തവള

ബുഫോനിഡൈ കുടുംബത്തിൽപ്പെട്ട ഒരിനം പേക്കാന്തവളയാണ് **യൂറോപ്യൻ പച്ചത്തവള**(ഇംഗ്ലീഷ്:**European Green Toad**). ബുഫോ ജനുസ്സിൽപ്പെട്ട ഇവയുടെ ശാസ്ത്രീയ നാമം ബുഫൊ വിരിഡിസ്(Bufo Viridis) എന്നാണ്.

## ശരീര ഘടന

പല പ്രദേശങ്ങളിലുമുള്ള തവളകൾക്കും അവയുടെ തൊലിപ്പുറത്തെ നിറത്തിലും ഘടനയിലും സാരമായ വ്യതിയാനങ്ങൾ കാണാം. ശരീരത്തിനു പുറത്തുള്ള ഭാഗത്തെ പുള്ളികൾക്ക് പച്ചയോ ഇരുണ്ട തവിട്ടൊ അപൂർവമായി ചുവപ്പോ ആയിരിക്കും നിറം. മിക്ക തവളകളുടേയും വയർ ഭാഗത്തെ നിറം വെളുപ്പൊ ഇളം നിറമോ ആണ്. മറ്റു പേക്കാന്തവളകളെപ്പോലെ ഇവയ്ക്കും കഴുത്തിനു പിറകിലായി ഒരു വിഷ സഞ്ചിയുണ്ട്. തവളകൾ ഭയപ്പെടുമ്പോൾ ഇതിൽ ചെറു വീര്യമുള്ള വിഷം സ്ര​‍വി​പ്പിക്കുന്നു. ആൺ തവളകളേക്കാൾ വലിപ്പം കൂടുതലുള്ളത് പെൺതവളകൾക്കാണ്. പെൺ തവളകൾ ഒരു തവണ 9,000 മുതൽ 15,000 വരെ മുട്ടകളിടുന്നു. പരമാവധി വലിപ്പം ആറ് ഇഞ്ച് വരെയാണ്, വളരെ അപൂർവമായെ ഇത്രയും വലിപ്പം എത്താറുള്ളു.

## ആവാസ മേഖല
യൂറോപ്പ്, ഏഷ്യ, വടക്കേ അമേരിക്ക എന്നീ ഭൂഖണ്ഡങ്ങളിലാണ് യൂറോപ്യൻ പച്ചത്തവളകളെ കാണപ്പെടുന്നത്. സ്റ്റെപ്പി വനങ്ങൾ, പർവ്വതങ്ങൾക്ക് സമീപം, അർദ്ധ മരുഭൂമികൾ, ഉൾ ഗ്രാമങ്ങൾ എന്നിവിടങ്ങളാണ് ഇവയുടെ ആവാസ മേഖല.

## സ്വഭാവം

ഈയാംപാറ്റ, വിട്ടിൽ, ഈച്ച മറ്റു ഷഡ്‌പദങ്ങൾ ചെറു ചിത്രശലഭങ്ങൾ‍, മണ്ണിര തുടങ്ങിയവയാണ്‌ യൂറോപ്യൻ പച്ചത്തവളകളുടെ മുഖ്യ ആഹാരം. ചൂടും പ്രകാശവും മാറുന്നതിനനുസരിച്ച് നിറം മാറാനുള്ള കഴിവും ഇവക്കുണ്ട്.

## അവലംബം

*C. Colliard, A. Sicilia, G.F. Turrisi, M. Arculeo, N. Perrin and M. Stöck: Strong reproductive barriers in a narrow hybrid zone of West-Mediterranean green toads (Bufo viridis subgroup) with Plio-Pleistocene divergence. BMC Evolutionary Biology 10 (2010): 232 (16 pp.) http://www.biomedcentral.com/1471-2148/10/232
*
*
*

വർഗ്ഗം:തവളകൾ
അക്ഷം

ഗണിതശാസ്ത്രത്തിൽ ബിന്ദുസ്ഥാനങ്ങളെ നിർദ്ദേശിക്കാനുള്ള ആധാരരേഖയ്ക്ക് **അക്ഷം** (Axis) എന്നു പറയുന്നു. കറങ്ങുന്ന ഭൗതികവസ്തുക്കളുടെ അച്ചുതണ്ട് എന്ന അർത്ഥത്തിലും അക്ഷം എന്ന പദം ഉപയോഗിക്കാറുണ്ട്. വിശ്ളേഷകജ്യാമിതിയിൽ (Analytical Geometry) ഒരു സ്ഥിരബിന്ദുവിനെയും ആ ബിന്ദുവിൽക്കൂടിയുള്ള രണ്ടു വിഭിന്ന നേർവരകളെയും ആധാരമാക്കിയാണ് അവയുടെ സമതലത്തിലെ ബിന്ദുക്കൾ നിർവചിക്കപ്പെടുന്നത്. ഈ ആധാരരേഖകൾ (അക്ഷങ്ങൾ) പരസ്പരം ലംബമാകാം; അല്ലാതെയുമാകാം. ത്രിമാനവിശ്ളേഷകജ്യാമിതിയിൽ (Three Dimensional Analytical Geometry) മൂന്ന് അക്ഷങ്ങൾ ഉണ്ടായിരിക്കും.

ഭൂമിയുടെ അച്ചുതണ്ടിനും അക്ഷമെന്നുപറയും. ഇതു സൂര്യപഥതലവുമായി ശരാശരി 66o30' ചരിവിൽ സ്ഥിതി ചെയ്യുന്നു. കാന്തദണ്ഡിന്റെ ദക്ഷിണോത്തരധ്രുവങ്ങൾ യോജിപ്പിക്കുന്ന രേഖയ്ക്കും പ്രകാശ വിജ്ഞാനീയത്തിൽ പ്രകാശരശ്മികൾ ക്രിസ്റ്റലിൽക്കൂടി ഒരേ സംവേഗത്തിൽ (momentum) പോകുന്ന ദിശയ്ക്കും അക്ഷമെന്നു പറയുന്നു.

## പുറത്തേക്കുള്ള കണ്ണികൾ
* റെഫറൻസ്.കോം
* ഇ.ഡി.യ് സൈറ്റ്
പരാവർത്തനം

പദ്യഭാഗത്തിലെ ആശയത്തെ ലളിതമായ ഭാഷയിൽ എഴുതുന്നതാണ്‌ പരാവർത്തനം എന്നു പറയുന്നത്. പരാവർത്തനം വിവർത്തനമല്ല. പദ്യഭാഗത്തിലെ ആശയം നഷ്ടപ്പെടാതെയും സങ്കീർണ്ണമായ പദപ്രയോഗങ്ങളില്ലാതെയും എഴുതുന്നതിലേക്ക് പുതിയതായി ഒന്നും കൂട്ടിച്ചേർക്കാതെയും എഴുതുന്നതാണ് നല്ല പരാവർത്തനം. 

പദ്യങ്ങളിലെ അലങ്കാരപ്രയോഗങ്ങൾ പരാവർത്തനത്തിൽ ഇല്ലാതിരിക്കുന്നത് ഉത്തമമായി കണക്കാക്കുന്നു.
അവധാരണം

ഒരു ഗദ്യഭാഗമോ പദ്യഭാഗമോ അതിനോടൊപ്പം കുറച്ചു ചോദ്യങ്ങൾ കൂടി ചേ‍ർത്ത് നല്കുകയും അവയ്ക്ക് ഉത്തരം തയ്യാറാക്കാൻ ആവശ്യപ്പെടുകയും ചെയ്യുന്ന രീതി.
## അവധാരണം എങ്ങനെ
തന്നിരിക്കുന്ന ഭാഗം വായിച്ച് മനസ്സിലാക്കി ലളിതമായ ഭാഷയിൽ സ്വന്തം വാക്യത്തിലാണ് ഉത്തരം എഴുതേണ്ടത്.
avadharanam means unseen passage
ഇയോസിനോഫിൽ ശ്വേതരക്താണു

**ഇയോസിനോഫിൽ [[കണികാമയകോശം]]**, അഥവാ *ഇയോസിനോഫിൽ* അഥവാ *ഇയോസിനോഫൈലുകൾ*, എന്നത് ബഹുകോശ പരാദജീവികൾക്കെതിരെയും ചിലതരം സാംക്രമികരോഗങ്ങൾക്കെതിരെയും പോരാടുന്ന ഒരുകൂട്ടം ശ്വേതരക്താണുക്കളെ പറയുന്ന പേരാണ്. മാസ്റ്റ് കോശങ്ങൾക്കൊപ്പം പ്രവർത്തിക്കുന്ന ഇയോസിനോഫിലുകൾ പ്രത്യൂർജതയിലും ആസ്മയിലും നടക്കുന്ന ജൈവരാസപ്രക്രിയകളിൽ സുപ്രധാന പങ്കു വഹിക്കുന്നു. മറ്റു കണികാമയ ശ്വേതരക്താണുക്കളെ പോലെ മജ്ജയിലാണ് ഇയോസിനോഫിലുകളും ജനിക്കുന്നത്. അതേത്തുടർന്ന് അവ പരിപക്വപ്പെടലിന്റെ വിവിധ ഘട്ടങ്ങളിലൂടെ കടന്ന് രക്തചംക്രമണവ്യൂഹത്തിലേക്ക് എത്തുന്നു.

അമ്ലഗുണപ്രധാനമായ (acidic) നിറങ്ങൾ കൂടുതലായി ആഗിരണം ചെയ്യുന്നതുകൊണ്ട് ഇവ അമ്ലരഞ്ജി അഥവാ അസിഡോഫൈലുകൾ എന്ന് വിളിക്കുന്നു. സാധാരണ അഭിരഞ്ജക  (staining) രീതിയിൽ ഉപയോഗിക്കുന്ന ഇയോസിൻ എന്ന ചുവന്നതും അമ്ലപ്രധാനമായതുമായ  നിറം ഈ കോശങ്ങളിലെ കണികകളെ (granules) കടുംചുവപ്പാർന്നതാക്കുന്നു. സൂക്ഷ്മദർശിനിയിൽ ചുവന്നനിറത്തിൽ കാണുന്നതുകൊണ്ടാണ് ഇവയെ ഇയോസിനോഫിലുകൾ (“ഇയോസിൻ ഇഷ്ടപ്പെടുന്നവ” എന്ന അർത്ഥത്തിൽ) വിളിക്കുന്നത്.

ചുവന്ന നിറത്തിൽ കാണപ്പെടുന്ന ഈ കണികകളിൽ ധാരാളം ജൈവരസങ്ങളടങ്ങിയിരിക്കുന്നു. ഹിസ്റ്റമിനേയ്സ്, ഇയോസിനോഫിൽ പെറോക്സിഡേയ്സ്, റൈബോന്യൂക്ലിയേസ്, ആർഎൻഏയ്സ്, ഡിയോക്സിറൈബോന്യൂക്ലിയേസ്, ലൈപേസ്, പ്ലാസ്മിനോജെൻ, മേജർ ബേസിക് പ്രോട്ടീൻ എന്നിവയാണ് ഈ കണികാധേയഘടകങ്ങളിൽ മുഖ്യം.

പരാദജീവികൾ പൊതുവേ ശ്വേതരക്താണുക്കൾക്ക് ഭക്ഷകക്രിയയിലൂടെ വിഴുങ്ങാൻ പറ്റാവുന്നതിനേക്കാൾ അനേകമടങ്ങ് വലിപ്പമുള്ളവയാണ്. എന്നാൽ കോശസ്തരത്തിലെ തന്മാത്രകളെ “കൊളുത്തകൾ” കണക്കെ ഉപയോഗിച്ച് ഇയോസിനോഫിൽ കോശങ്ങൾ പരാദജീവികൾക്കുമേൽ പറ്റിപ്പിടിച്ചു നിൽക്കുകയും പലതരം ജൈവരസങ്ങൾ ഉത്സർജ്ജിച്ച് അവയുടെ ബാഹ്യസ്തരത്തിനു കേടുപാടുകളുണ്ടാക്കുകയും അതുവഴി പരാദജീവിയെ കൊല്ലുകയും ചെയ്യുന്നു. വികണീകരണമെന്ന (degranulation) പ്രക്രിയയിലൂടെ കണികാധേയഘടകങ്ങളെ പുറത്തേയ്ക്ക് വിസർജ്ജിച്ചാണ് ഇയോസിനോഫിലുകൾ തങ്ങളുടെ ധർമ്മം നിർവഹിക്കാറ്. ആസ്മ, പ്രത്യൂർജത,തീവ്രഗ്രാഹിത (anaphylaxis) എന്നിങ്ങനെയുള്ള അവസ്ഥകളിൽ ഇയോസിനോഫിലുകൾ അമിതമായി പ്രതികരിക്കുന്നതുവഴി കോശനശീകരണവും അമിതമായ കോശജ്വലനവും സംഭവിക്കുന്നു.

മൊത്തം ശ്വേതരക്താണുക്കളുടെ ഏതാണ്ട് 1-6%വരെ ഇയോസിനോഫിൽ കോശങ്ങളാണ്. പരാദജീവികളുടെ ബാധയുണ്ടാകുന്ന സമയങ്ങളിൽ ഇവയുടെ എണ്ണം ബാഹ്യരക്തചംക്രമണ വ്യൂഹത്തിൽ വളരെയധികം വർദ്ധിക്കാം. ഇതിനെ ബാഹ്യ ഇയോസിനോഫീലിയ എന്ന് വിളിക്കുന്നു.

## അവലംബം
സഞ്ചാരിപ്രാവ്

thumb|''Ectopistes migratorius''

വടക്കേ അമേരിക്കയിലെ കാടുകളിൽ കാണപ്പെട്ടിരുന്ന വംശനാശം സംഭവിച്ച പ്രാവിനത്തിൽ പെട്ട ഒരു പക്ഷിയാണ് **സഞ്ചാരിപ്രാവ്** (Passenger Pigeon). വടക്കെ അമേരിക്കൻ ഭൂഖണ്ഡത്തിൽ റോക്കി പർവതനിരയ്ക്ക് കിഴക്കുപ്രദേശത്ത് കോടിക്കണക്കിന് സഞ്ചാരിപ്രാവുകൾ ഉണ്ടായിരുന്നു. ദേശാടന സമയത്ത് കൂട്ടമായി പറക്കുന്ന ഈ ഇനം പ്രാവുകൾ, ഒരു മൈൽ നീളത്തിലും 300 മൈൽ വീതിയിലും കൂട്ടമായി പറക്കാറുണ്ട്. ഇങ്ങനെ കൂട്ടമായി പറക്കുമ്പോൾ മണിക്കൂറുകളോളം ഇവ ആകാശം മറയ്കാറുണ്ടായിരുന്നു.

19 - ആം നൂറ്റാണ്ടിൽ ഇവയുടെ എണ്ണം ഏതാണ്ട് 500 കോടി ആയിരുന്നു. ഒരു കാലത്ത് വടക്കെ അമേരിക്കയിലെ പക്ഷികളിൽ 40 ശതമാനത്തോളം സഞ്ചാരിപ്രാവുകളായിരുന്നു. മാംസത്തിനും തൂവലിനും വേണ്ടി വ്യാപകമായി വേട്ടയാടിതോടെയാണ് ഇവയുടെ എണ്ണം ക്രമാതീതമായി കുറഞ്ഞത്. പ്രാവുകൾ എവിടെയുണ്ടെന്ന വിവരം വേട്ടക്കാർക്ക് എത്തിക്കുവാൻ ടെലഗ്രാഫ് സങ്കേതം വരെ ഉപയോഗിക്കുകയും പ്രജനനകേന്ദ്രങ്ങളിൽ വരെ ഇവ വേട്ടയാടപ്പെടുകയും ചെയ്തു. മാർത്ത എന്ന പേരിൽ അറിയപ്പെട്ടിരുന്ന അവസാനത്തെ പാസഞ്ചർ പ്രാവ് 1914 സെപ്റ്റംബർ ഒന്ന് പകൽ ഒരു മണിക്ക് സിൻസിനാറ്റി മൃഗശാലയിൽ വച്ച് മരണമടഞ്ഞു. 

## ജീവിതരീതി
കൂട്ടമായി ജീവിക്കുന്ന സാമൂഹ്യജീവികളായിരുന്നു സഞ്ചാരിപ്രാവുകൾ. ഒരു മരത്തിൽ തന്നെ നൂറുകണക്കിണു കൂടുകൾ കൂട്ടിയിരുന്നു ഇവ.

## ഉയിർപ്പിനുള്ള ശ്രമങ്ങൾ
മാർത്തയുടെ ശരീരാവശിഷ്ടങ്ങളിൽ നിന്നും ഡി.എൻ.എ വേർതിരിച്ച് സഞ്ചാരി പ്രാവുകളെ തിരിച്ചു കൊണ്ടുവരാനുള്ള ശ്രമങ്ങൾ നടക്കുന്നുണ്ട്. എന്നാൽ സഞ്ചാരി പ്രാവുകളുടെ ശരീരാവശിഷ്ടങ്ങളിൽ നിന്നും പൂർണ്ണമായ ഒരു ഡി.എൻ.എ വേർതിരിക്കാൻ ശാസ്ത്രജ്ഞർക്ക് സാധിച്ചിട്ടില്ല. അതിനാൽ ലഭ്യമല്ലാത്ത ഭാഗങ്ങൾ; സഞ്ചാരി പ്രാവുകളോടു ജനിതകപരമായ സാദൃശ്യമുള്ള ഇന്നും ജീവിച്ചിരിക്കുന്ന ബാൻഡ് ടെയിൽഡ് പീജിയൻസ് (Band Tailed Pigeons) എന്ന ഒരിനം പ്രാവുകളുടെ ഡി.എൻ.എ ഭാഗങ്ങൾ വെച്ച് പൂരിപ്പിച്ച് ഉള്ള ഒരു പുനർസൃഷ്ടിക്കാണ് ശാസ്ത്രജ്ഞരുടെ ശ്രമം. 

## അവലംബങ്ങൾ

വർഗ്ഗം:വംശനാശം സംഭവിച്ച പക്ഷികൾ
വർഗ്ഗം:സഞ്ചാരിപ്രാവ്
വർഗ്ഗം:പ്രാവുകൾ
കെ.വി.ആർ. കുട്ടി

കേരളത്തിലെ ഒരു കാഥികനാണ് **കെ.വി.ആർ. കുട്ടി**, 15 വർഷത്തോളം മലയാള കഥാപ്രസംഗ രംഗത്ത് പ്രവർത്തിച്ചു.നിരവധി നാടകങ്ങൾ എഴുതുകയും, സംവിധാനം ചെയ്യുകയും ചെയ്തു.സകൂൾ യൂത്തു ഫെസ്റ്റിവലുകളിൽ ജഡ്ജ് ആയി പ്രവർത്തിച്ചിരുന്നു.ശില്പ്ശാല എന്ന പത്രത്തിന്റെ പത്രാധിപരായിരുന്നു.2007 മെയ് മാസത്തിൽ അന്തരിച്ചു.

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം: 2007-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:മലയാള കഥാപ്രസംഗകർ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
മഹാകാവ്യം

Umma
## സംസ്കൃതാലങ്കാരികന്മാർ നിർദ്ദേശിച്ചിട്ടുള്ള ലക്ഷണങ്ങൾ

മഹാകാവ്യത്തെ സർഗ്ഗങ്ങളായി വിഭജിച്ചിരിക്കുന്നു. ഒരു കാവ്യത്തിൽ സർഗ്ഗങ്ങൾ ഏഴിൽ കുറയരുത്. ഒരു സർഗ്ഗത്തിൽ അമ്പതിൽ കുറയാതെ ശ്ലോകങ്ങൾ ഉണ്ടാവണം. ഓരോ സർഗ്ഗവും ഓരോ വൃത്തത്തിൽ എഴുതണം. സർഗ്ഗത്തിന്റെ അവസാനപദ്യത്തിനു വൃത്തം വ്യത്യാസപ്പെടുത്താം. സർഗ്ഗങ്ങൾ തമ്മിൽ വിഷയപ്രതിപാദനത്തിൽ ബന്ധപ്പെട്ടിരിക്കണം. 
വിഷയം മഹത്തായ ഒരു ജീവിതത്തിന്റെ അഥവാ വംശത്തിന്റെ ചരിത്രമായിരിക്കണം. കാവ്യാരംഭത്തിൽ ആശിസ്സ്, നമസ്കാരം, വസ്തുനിർദ്ദേശം ഇവ വേണം. ധീരോദാത്തനും സദ്കുലജാതനുമാവണം നായകൻ. നായിക മാതൃകാവനിതയായിരിക്കണം. ശൃംഗാരവീരശാന്തങ്ങളിൽ ഒന്ന് അംഗിയായ രസവും മറ്റുള്ളവ അംഗങ്ങളുമാവണം. നായകന് ഉയർച്ചയുണ്ടാവുന്ന തരത്തിലാവണം കഥ. പുരുഷാർത്ഥപ്രാപ്തിക്ക് പ്രയോജനപ്പെടുന്ന കഥകൾക്ക് പ്രാമുഖ്യം നല്കണം. നഗരം, ശൈലം, ഋതു, വിവാഹം, യുദ്ധം, അർണ്ണവം, ഉദയം, അസ്തമയം  മുതലായവ വർണ്ണിക്കണം. 

## ലക്ഷണനിർണയം ചെയ്തത്

ദണ്ഡി (കാവ്യാദർശം എന്ന കൃതി)

## സംസ്കൃതത്തിലെ മഹാകാവ്യങ്ങൾ
പഞ്ചമഹാകാവ്യങ്ങൾ

മേല്പറഞ്ഞ ലക്ഷണമൊത്തവ അഞ്ചെണ്ണമാണുള്ളത്. 
* കുമാരസംഭവം – കാളിദാസൻ
* രഘുവംശം – കാളിദാസൻ
* ശിശുപാലവധം – മാഘൻ
* കിരാതാർജ്ജുനീയം – ഭാരവി
* നൈഷധം – ശ്രീഹർഷൻ

## മലയാളത്തിലെ മഹാകാവ്യങ്ങൾ

**ചരിത്രം**

പത്തൊമ്പതാം നൂറ്റാണ്ടിന്റെ അവസാനത്തോടെ മലയാളസാഹിത്യത്തിലേക്കു ധാരാളം സാഹിത്യപ്രസ്ഥാനങ്ങളെത്തിച്ചേർന്നു. കേരളവർമ്മ വലിയകോയിത്തമ്പുരാന്റെ വിവർത്തനത്തിലൂടെ സംസ്കൃതത്തിൽ നിന്നു മലയാളത്തിലേക്കു കടന്നുവന്ന പ്രസ്ഥാനമാണിത്. കേരളത്തിൽ ആദ്യമുണ്ടായ സംസ്കൃതമഹാകാവ്യം സുകുമാരകവിയുടെ ശ്രീകൃഷ്ണവിലാസമാണ്. 
സംസ്കൃതാലങ്കാരികന്മാരുടെ ലക്ഷണമനുസരിച്ച് മലയാളത്തിലുണ്ടായ ആദ്യത്തെ മഹാകാവ്യമാണ് രാമചന്ദ്രവിലാസം. രചിച്ചത് – അഴകത്തു പത്മനാഭക്കുറുപ്പ്. 

## കേരളത്തിൽ രചിക്കപ്പെട്ട സംസ്കൃതമഹാകാവ്യങ്ങൾ
* മൂഷികവംശം – അതുലമഹാകവി
* ശിവവിലാസം – ദാമോദരച്ചാക്യാർ
* ശ്രീകൃഷ്ണവിജയം – ശങ്കരകവി
* രാഘവീയം – രാമപാണിവാദൻ
* വിശാഖവിജയം – വലിയകോയിത്തമ്പുരാൻ
* ആംഗലസാമ്രാജ്യം – ഏ.ആർ. രാജരാജവർമ്മ
* ക്രിസ്തുഭാഗവതം – പ്രൊഫ. പി.സി. ദേവസ്യ
* നവഭാരതം – മുതുകുളം ശ്രീധർ
* വിശ്വഭാനു – ഡോ. പി.കെ. നാരായണപിള്ള (1982 ലെ കേന്ദ്രസാഹിത്യ അക്കാദമി പുരസ്കാരം)
* ശ്രീനാരായണവിജയം – പ്രൊഫ. കെ. ബാലരാമപ്പണിക്കർ
* കേരളോദയം – ഡോ. കെ.എൻ. എഴുത്തച്ഛൻ (1979ലെ കേന്ദ്രസാഹിത്യ അക്കാദമി പുരസ്കാരം)

## മലയാളത്തിലുണ്ടായ മഹാകാവ്യങ്ങളിൽ ചിലത്
* രാമചന്ദ്രവിലാസം – അഴകത്ത് പത്മനാഭക്കുറുപ്പ്
* രുഗ്മാംഗദചരിതം – പന്തളം കേരളവർമ്മ
* ഉമാകേരളം – ഉള്ളൂർ എസ്. പരമേശ്വരയ്യർ
* കേശവീയം – കെ.സി. കേശവപിള്ള
* ചിത്രയോഗം – വള്ളത്തോൾ നാരായണമേനോൻ
* ഗാന്ധി ഭാരതം - പാലാ നാരായണൻ നായർ
* ശ്രീയേശുചരിതം – കട്ടക്കയം ചെറിയാൻ മാപ്പിള
* പാണ്ഡവോദയം – കൊടുങ്ങല്ലൂർ കൊച്ചുണ്ണിത്തമ്പുരാൻ
* രാഘവാഭ്യുദയം – വടക്കുംകൂർ രാജരാജവർമ്മ
* വിശ്വദീപം – പുത്തൻകാവ് മാത്തൻ തരകൻ
* മാർത്തോമാവിജയം – സിസ്റ്റർ മേരി ബനീഞ്ജ
* മാഹമ്മദം – പൊൻകുന്നം സെയ്ദു മുഹമ്മദ്
* വീരകേരളം മഹാകാവ്യം- കൈതക്കൽ ജാതവേദൻ  
* ഗുരുദേവ കർണാമൃതം - കിളിമാനൂർ കേശവൻ
* ക്രിസ്തുചരിതം -കെ.എം.വർഗ്ഗീസ്
* മേരിവിജയം - ഫാദർ സെബാസ്റ്റ്യൻ
* ദിവ്യസംഗീതം -ടി.വി. മാത്യൂ
* ഗുരുപഥം - കിളിമാനൂർ രമാകാന്തൻ
* ചികുരബന്ധനം - അഷ്ടമിച്ചിറ പി. ചന്ദ്രശേഖര വാര്യർ
* ബദ്ർ ഖിസ്സപ്പാട്ട് - മോയിൻ കുട്ടി വൈദ്യർ

## സംസ്കൃതത്തിൽ നിന്നും മലയാളത്തിലേക്കു പരിഭാഷപ്പെടുത്തിയതിൽ ചിലത്
*	കുമാരസംഭവം – ഏ.ആർ. രാജരാജവർമ്മ
*	രഘുവംശം – കുണ്ടൂർ നാരായണമേനോൻ
*	ബുദ്ധചരിതം – മയ്യനാട് സി.പി. കേശവൻ വൈദ്യർ
*	ശിശുപാലവധം – കിളിമാനൂർ ശങ്കരവാര്യർ
*   കുമാരസംഭവം - അഷ്ടമിച്ചിറ പി. ചന്ദ്രശേഖര വാര്യർ
*   രഘുവംശം    - അഷ്ടമിച്ചിറ പി. ചന്ദ്രശേഖര വാര്യർ

## കുറിപ്പുകൾ

വർഗ്ഗം:സാഹിത്യം
മഴത്തുള്ളിക്കിലുക്കം

അൿബർ ജോസിന്റെ സംവിധാനത്തിൽ ദിലീപ്, നവ്യ നായർ, ശാരദ, ഭാരതി എന്നിവർ പ്രധാനവേഷങ്ങളിൽ അഭിനയിച്ച് 2002-ൽ പുറത്തിറങ്ങിയ ഒരു മലയാളചലച്ചിത്രമാണ് ***മഴത്തുള്ളിക്കിലുക്കം***. ശാരദ പ്രൊഡക്ഷൻസിന്റെ ബാനറിൽ ശാരദ നിർമ്മിച്ച ഈ ചിത്രം സർഗ്ഗം സ്പീഡ് റിലീസ് വിതരണം ചെയ്തിരിക്കുന്നു. ഷൈലേഷ് ദിവാകരൻ ആണ് ഈ ചിത്രത്തിന്റെ കഥാകാരൻ. തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ജെ. പള്ളാശ്ശേരി ആണ്.

## അഭിനേതാക്കൾ
* ദിലീപ് – സോളമൻ
* നവ്യ നായർ – സോഫി
* ശാരദ – അന്ന ജോൺ
* ഭാരതി – ആലീസ് ജോൺ
* സുകുമാരി – കിക്കിലി ചേട്ടത്തി
* സുവർണ്ണ മാത്യു – ട്രീസ
* നെടുമുടി വേണു – പാലയ്ക്കൽ അച്ചൻ
* കൊച്ചിൻ ഹനീഫ – മാത്തുക്കുട്ടി
* സലീം കുമാർ – മായാണ്ടി
* ബോബൻ ആലും‌മൂടൻ – സാബു
* ജോസ് പല്ലിശ്ശേരി – അയമുട്ടിക്ക
* മച്ചാൻ വർഗീസ് – കുരിയാക്കോസ്
* നാരായണൻ നായർ – ഫാദർ ഇഗ്നേഷ്യസ്
* നാരായണൻ കുട്ടി – രമേശൻ

## സംഗീതം
എസ്. രമേശൻ നായർ എഴുതിയ ഗാനങ്ങൾക്ക് സംഗീതം പകർന്നത് സുരേഷ് പീറ്റേഴ്സ് ആണ്. പശ്ചാത്തലസംഗീതം ഒരുക്കിയിരിക്കുന്നത് ഔസേപ്പച്ചൻ. ഗാനങ്ങൾ സൂപ്പർ സ്റ്റാർ ഓഡിയോസ് വിപണനം ചെയ്തിരിക്കുന്നു. 
; ഗാനങ്ങൾ
# കിനാവിന്റെ – വിശ്വനാഥ്
# തേരിറങ്ങും മുകിലേ – പി. ജയചന്ദ്രൻ
# വേളിപ്പെണ്ണിന് താലിയ്ക്ക് – ശ്രീനിവാസ്, സുജാത മോഹൻ
# പുതു വെട്ടം തേടി വന്നു – എം.ജി. ശ്രീകുമാർ, കോറസ്
# രാവിന്റെ ദേവഹൃദയത്തിൽ – കെ.ജെ. യേശുദാസ്
# സ്വർഗ്ഗം നമ്മുടെ – വിധു പ്രതാപ്
# രാവിന്റെ ദേവഹൃദയത്തിൻ – ചിത്ര ശ്രീറാം

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''മഴത്തുള്ളിക്കിലുക്കം''  – മലയാളസംഗീതം.ഇൻഫോ
* http://popcorn.oneindia.in/title/2910/mazhathullikkilukkam.html 
മഴത്തുള്ളിക്കിലുക്കം

വർഗ്ഗം:2002-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ദിലീപ് അഭിനയിച്ച ചലച്ചിത്രങ്ങൾ
വർഗ്ഗം:ദിലീപ്-നവ്യ നായർ ജോഡി
വർഗ്ഗം:ശാരദ അഭിനയിച്ച മലയാളചലച്ചിത്രങ്ങൾ
വർഗ്ഗം:എസ്. രമേശൻ നായർ ഗാനങ്ങളെഴുതിയ ചലച്ചിത്രങ്ങൾ
വർഗ്ഗം:ഔസേപ്പച്ചൻ സംഗീതം പകർന്ന ചലച്ചിത്രങ്ങൾ
വർഗ്ഗം:രഞ്ജൻ എബ്രഹാം ചിത്രസംയോജനം ചെയ്ത ചലച്ചിത്രങ്ങൾ
സിസിലിയൻ പച്ചത്തവള

ഇറ്റലിയിലെ സിസിലിയിൽ കാണപ്പെടുന്ന ഒരിനം പച്ച പേക്കാന്തവളയാണ് **സിസിലിയൻ പച്ചത്തവള** (ഇംഗ്ലീഷ്:**Sicilian Green Toad**). ബുഫോനിഡൈ കുടുംബത്തിൽപ്പെട്ട സിസിലിയൻ പച്ചത്തവളകളെ ബുഫോ ജനുസ്സിലാണ് ഉൾപ്പെടുത്തിയിരിക്കുന്നത്, ഇവയുടെ ശാസ്ത്രീയ നാമം ബുഫൊ സികുലസ്(Bufo Siculus) എന്നാണ്. മുൻപ് ഇവയെ യൂറോപ്യൻ പച്ചത്തവളകളുടെ ഗണത്തിലായിരുന്നു ഉൾപ്പെടുത്തിയിരുന്നത്. പിന്നീടുള്ള പഠനത്തിലാണ് ഇവ പ്രത്യേക ജനുസ്സാണ് എന്നു മനസ്സിലാക്കിയത്. ഇവയ്ക്ക് വടക്കേ അമേരിക്കയിൽ കാണപ്പെടുന്ന പേക്കാന്തവളകളോടാണ് സാദൃശ്യം കൂടുതലായുള്ളത്.

## അവലംബം
*AmphibiaWeb
വർഗ്ഗം:തവളകൾ
റോഡ് റോളർ

പാതകളും വിമാനങ്ങൾക്കുള്ള റൺവേകളും പോലുള്ളവ നിർമ്മിക്കുമ്പോഴും പുതുക്കിപ്പണിയുമ്പോഴും അവയുടെ പ്രതലം നിരപ്പാക്കാനും അമർത്തി ബലപ്പെടുത്താനും ഉപയോഗിക്കുന്ന, മനുഷ്യർ ഉരുട്ടുന്നതോ, യന്ത്രസംവിധാനത്തോടേയുള്ളതോ ആയ ഉരുളുകളെയാണ് **റോഡ് റോളർ**(Road Roller) എന്നു പറയുന്നത്. 

## ആദ്യകാല റോഡ് റോളർ

മനുഷ്യർ വലിച്ചു കൊണ്ടു നടക്കുന്ന ഭാരമുള്ള കരിങ്കൽ ഉരുളുകൾ മുൻകാലങ്ങളിൽ റോഡ് റോളറുകൾ ആയി ഉപയോഗിച്ചിരുന്നു. ഇപ്പോൾ ഇത്തരം റോളറുകൾ ക്രിക്കറ്റ് പിച്ചുകളും മറ്റും നിരപ്പാക്കാനാണ് ഉപയോഗിക്കുന്നത്.

## യന്ത്രവൽകൃത റോഡ് റോളർ
ഭാരതത്തിൽ മീഡിയം മോട്ടോർ വിഭാഗത്തിൽ ഉൾപ്പെടുത്തിയിരിക്കുന്ന വാഹനമായ ഇതിന് 8.12 ടൺ ഭാരമുണ്ട്. ഉരുക്കുകൊണ്ട് പൂണ്ണമായും നിർമ്മിച്ചിരിക്കുന്ന ഈ വാഹനത്തിന് ഓറഞ്ച് നിറമാണു നിയമപരമായി നൽകിയിരിക്കുന്നത്. ഇതിൽ ഡ്രൈവർക്കു മാത്രമേ ഇരിപ്പിടം സജ്ജീകരിച്ചിട്ടുള്ളൂ. 12 ലിറ്റർ എഞ്ചിൽ ഓയിൽ ഉൾക്കൊള്ളൂന്ന 3600 സിസി, 4 സിലിണ്ടറുള്ള എഞ്ചിനാണുള്ളത്. ബാറ്ററി ഉപയോഗിച്ചുള്ള  സെൽഫ് സ്റ്റാർട്ട് കൂടാതെ ലിവർ ഉപയോഗിച്ചു കറക്കിയും പ്രവർത്തിപ്പിക്കാം. ഡീസൽ ടാങ്കിൽന്റെ അളവ് 72 ലിറ്ററാണ്.  നാല് ഗിയറുകളാണ് ഇതിനുള്ളത്. ക്ലച്ച് ഉപയോഗിച്ച് വേഗത ക്രമീകരിക്കാവുന്ന ഇതിന്റെ പരമാവധി വേഗം ഏഴര കിലോമീറ്റർ വരെയാണ്. സാധാരണ സാഹചര്യങ്ങളിൽ 4 കിലോമീറ്റർ വരെ മൈലേജ് ലഭിക്കുന്ന ഇതിന് ജോലി സമയത്ത് ലഭിക്കുന്നത് 3 കിലോമീറ്റർ മൈലേജ് മാത്രമാണ്. ഒരു ദിവസം 8 മണിക്കൂർ വീതം പണി ചെയ്താൽ ഒരു മാസം തികയുമ്പോഴേയ്ക്കും എഞ്ചിൻ ഓയിൽ മാറ്റേണ്ടതാണ്. 5 വർഷം കൂടുമ്പോൾ എഞ്ചിൻ പണിയും നടത്തേണ്ടതാണ്. ചക്രങ്ങളുടെ ആയുസ്സ് 20 കൊല്ലം മാത്രമാണ്. ചക്രങ്ങൾക്ക് തേയ്മാനം സംഭവിച്ചാൽ പുതിയവ മാത്രമേ ലഭിക്കുകയുള്ളൂ. 

ഇക്കാലത്ത് കൂടുതൽ കൃത്യതയോടെ വിശാലമായ പ്രതലങ്ങൾ വേഗത്തിൽ നിരപ്പാക്കാനും ഉറപ്പിക്കാനും കഴിയുന്ന ആത്യാധുനിക റോഡ് റോളർ സംവിധാനങ്ങൾ നിലവിൽ വന്നിട്ടുണ്ട്.

## അവലംബം


## പുറത്തേക്കുള്ള കണ്ണികൾ

വർഗ്ഗം:കരയിലോടുന്ന വാഹനങ്ങൾ
പൗരൻ (ചലച്ചിത്രം)

സുന്ദർ ദാസിന്റെ സംവിധാനത്തിൽ ജയറാം, കലാഭവൻ മണി, സായി കുമാർ, ഗീതു മോഹൻദാസ്, കെ.പി.എ.സി. ലളിത എന്നിവർ പ്രധാനവേഷങ്ങളിൽ അഭിനയിച്ച് 2005-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് ***പൗരൻ***. ഡോൾഫിൻ ക്രിയേഷൻസിന്റെ ബാനറിൽ സുനിൽ ബേബി നിർമ്മിച്ചിരിക്കുന്ന ഈ ചിത്രം ഡോൾഫിൻ ക്രിയേഷൻസ്, ശ്രീമൂവീസ് എന്നിവരാണ് വിതരണം ചെയ്തത്. കഥ, തിരക്കഥ, സംഭാഷണം എന്നിവ നിർവ്വഹിച്ചത് സജീവൻ ആണ്.

## അഭിനേതാക്കൾ

## സംഗീതം
ഗിരീഷ് പുത്തഞ്ചേരി എഴുതിയ ഗാനങ്ങൾക്ക് സംഗീതം പകർന്നത് രഘുകുമാർ ആണ്. പശ്ചാത്തലസംഗീതം ഒരുക്കിയിരിക്കുന്നത് രാജാമണി. 
; ഗാനങ്ങൾ
# മൗന നൊമ്പര – എം.ജി. ശ്രീകുമാർ, രഞ്ജിനി ജോസ്
# ഒരു നുള്ള് ഭസ്മമായി – പി. ജയചന്ദ്രൻ
# താമരപ്പൂവേ – കെ.എസ്. ചിത്ര
# ലാൽ സലാം – അഫ്‌സൽ, ദേവാനന്ദ്, വിദ്യ സുരേഷ്

## അണിയറ പ്രവർത്തകർ

## പുറത്തേയ്ക്കുള്ള കണ്ണികൾ
* 
* ''പൗരൻ''  – മലയാളസംഗീതം.ഇൻഫോ
* http://popcorn.oneindia.in/title/2307/pauran.html 
* http://www.nowrunning.com/movie/1996/malayalam/pouran/index.htm 

വർഗ്ഗം:2005-ൽ പുറത്തിറങ്ങിയ മലയാളചലച്ചിത്രങ്ങൾ
ഐബീരിയൻ പേറ്റിച്ചിത്തവള

ഡിസ്കൊഗ്ലൊസ്സിഡൈ കുടുംബത്തിൽപ്പെട്ട ഒരിനം പേറ്റിച്ചിത്തവളയാണ് **ഐബീരിയൻ പേറ്റിച്ചിത്തവള** (ഇംഗ്ലീഷ്:**Iberian Midwife Toad**). അലൈറ്റെസ് ജനുസ്സിലുള്ള ഐബീരിയൻ പേറ്റിച്ചിത്തവളകളുടെ ശാസ്ത്രീയനാമം അലൈറ്റെസ് സിസ്റ്റർനാസ്സി(Alytes Cisternasii) എന്നാണ്.

## ആവാസ മേഖല
പോർച്ചുഗലിലും സ്പെയിനുലാമാണ് ഇത്തരം തവളകളെ കാണപ്പെടുന്നത്. സമശീതോ​ഷ്ണ കാടുകൾ, സമശീതോ​ഷ്ണ കുറ്റിക്കാടുകൾ, മെഡിറ്ററേനിയൻ കുറ്റിക്കാടുകൾ, ഇടവിട്ടിടവിട്ടുവരുന്ന നദികൾ, ഇടവിട്ടിടവിട്ടുവരുന്ന ശുദ്ധജല ചതു​പ്പുകൾ, പുൽ​പ്പറമ്പുകൾ, ജലസസ്യങ്ങളെയോ​ ജലജന്തുക്കളെ​യോ​ വളർത്തുന്ന കുളങ്ങൾ എന്നിവിടങ്ങളാണ് ഇവയുടെ ആവാസ മേഖലകൾ. അവാസ മേഖലകളുടെ നാശം ഈ ജീവകളെ നിലനിൽ‌പ്പ് അപകടത്തിലാവാൻ സാധ്യതയുള്ള ജീവികളുടെ പട്ടികയിൽ പെടുത്താൻ ഇടയാക്കി.
## അവലംബം
* Beja, P., Bosch, J., Tejedo, M., Lizana, M., Martínez-Solano, I., Salvador, A., García-París, M., Gil, E.R. & Arntzen, J.W. 2004.  Alytes cisternasii.   2006 IUCN Red List of Threatened Species.   Downloaded on 21 July 2007.

വർഗ്ഗം:തവളകൾ
കോൺസ്റ്റന്റൈൻ നോവോസെലോവ്

റഷ്യക്കാരനായ ഒരു ബ്രിട്ടീഷ് ഭൗതികതന്ത്രജ്ഞനാണ് **കോൺസ്റ്റന്റൈൻ സെർജീവിച്ച് നോവോസെലോവ്** (; born  1974). ഗ്രാഫൈനുമായി ബന്ധപ്പെട്ട കണ്ടുപിടിത്തത്തിനാണ് ഇദ്ദേഹം കൂടുതലായും അറിയപ്പെടുന്നത്. 2010-ലെ ഊർജ്ജതന്ത്രത്തിനുള്ള നോബൽ സമ്മാനം ഈ കണ്ടുപിടിത്തത്തിനു് ആന്ദ്രെ ഗെയിമുമായി പങ്കിട്ടു. ഇദ്ദേഹം ഇപ്പോൾ മാഞ്ചസ്റ്റർ സർവ്വകലാശാലയിലെ മീസോസ്കോപ്പിക്ക് റിസർച്ച് ഗ്രൂപ്പിൽ റോയൽ സൈസൈറ്റി റിസർച്ച് ഫെല്ലോയായി പ്രവർത്തിക്കുന്നു
.

## അവലംബം

## പുറമെ നിന്നുള്ള കണ്ണികൾ
* Interview in ScienceWatch on his research fields
* Portrait of Novoselov and Geim following the announcement of the Nobel Prize 
* Selected research papers by Konstantin Novoselov and Andre Geim

വർഗ്ഗം:1974-ൽ ജനിച്ചവർ

വർഗ്ഗം:ഓഗസ്റ്റ് 23-ന് ജനിച്ചവർ

വർഗ്ഗം:ഭൗതികശാസ്ത്രജ്ഞർ
വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ
ആന്ദ്രെ ഗെയിം

റഷ്യൻ വംശജനായ ഒരു ഡച്ച് ഭൗതികശാസ്ത്രജ്ഞനാണ് **ആന്ദ്രെ കോൺസ്റ്റാനിയോവിച്ച് ഗെയിം** എഫ്.ആർ.എസ്. (). ഗ്രാഫീന്റെ കണ്ടുപിടിത്തമായി  ബന്ധപ്പെട്ടാണ് ഇദ്ദേഹം അറിയപ്പെടുന്നത്. 2010 ഒക്ടോബർ 5-നു 2010-ലെ ഭൌതികശാസ്ത്രത്തിനുള്ള നോബൽ സമ്മാനം ഇദ്ദേഹം കോൺസ്റ്റന്റൈൻ നോവോസെലോവുമായി പങ്കിട്ടു.

## വിദ്യാഭ്യാസം
1958 ഒക്ടോബറിൽ റഷ്യയിലെ സോച്ചിൽ ഒരു ജർമ്മൻ കുടുബത്തിലാണ് ഗെയിം ജനിച്ചത് . മാതാപിതാക്കൾ കോൺസ്റ്റന്റൈൻ അലേകേയിവിച്ഛ് ഗെയിം (1910), നിന നികോലായേവ്ന ബായേർ എന്നിവർ എഞ്ചിനീയർമാരായിരുന്നു.

1987-ൽ ഇദ്ദേഹം സോളിഡ് സ്റ്റേറ്റ് ഭൗതികശാസ്ത്രത്തിൽ റഷ്യയിലെ ചിമോഗോലോവ്കയിലെ റഷ്യൻ അക്കാദമി ഓഫ് സയൻസസിൽ നിന്നു പി.എച്ച്.ഡി. കരസ്ഥമാക്കി.

## അവലംബം

## പുറമെ നിന്നുള്ള കണ്ണികൾ

* Web page at Manchester University 
* Selected research papers by Andre Geim and Konstantin Novoselov

വർഗ്ഗം:1958-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:ഭൗതികശാസ്ത്രജ്ഞർ

വർഗ്ഗം:കോപ്ലി മെഡൽ നേടിയവർ
റോബർട്ട് ജി. എഡ്വേർഡ്സ്

ഒരു ബ്രിട്ടീഷ് ജീവശാസ്ത്രകാരനാണ് **റോബർട്ട് ജെ. എഡ്വേർട്സ് ** (27 സെപ്റ്റംബർ 1925 – 10 ഏപ്രിൽ 2013). ഇൻ വിട്രോ ഫെർട്ടിലൈസേഷൻ കണ്ടെത്തിയതിന്റെ പേരിലാണ് ഇദ്ദേഹം കൂടുതലായും അറിയപ്പെടുന്നത്. 2010-ലെ വൈദ്യശാസ്ത്രത്തിനുള്ള നോബൽ സമ്മാനം ഈ കണ്ടുപിടിത്തത്തിനു ഇദ്ദേഹം കരസ്ഥമാക്കി.

## ജീവിതരേഖ
ബ്രിട്ടനിലെ മാഞ്ചസ്റ്ററിൽ ജനിച്ച എഡ്വേർഡ്‌സ് 1950കളിലാണ് വന്ധ്യതാ ചികിത്സാ രംഗത്ത് ഗവേഷണം തുടങ്ങുന്നത്. ശാരീരിക പ്രശ്‌നങ്ങളാൽ കുട്ടികളില്ലാത്ത ദമ്പതിമാരുടെ അണ്ഡവും ബീജവും പരീക്ഷണശാലയിൽ സംയോജിപ്പിച്ച് ഭ്രൂണത്തെ മാതാവിന്റെ ഗർഭപാത്രത്തിൽത്തന്നെ വളർത്തിയെടുക്കുകയായിരുന്നു അദ്ദേഹത്തിന്റെ പദ്ധതി. മതമേധാവികളുടെയും യാഥാസ്ഥിതിക സമൂഹത്തിന്റെയും എതിർപ്പും സാമ്പത്തിക പരാധീനതയും മറികടന്ന് പതിറ്റാണ്ടുകൾ ഗവേഷണം നീണ്ടു. 1978 ജൂലായ് 25ന് ലോകത്തെ ആദ്യത്തെ ടെസ്റ്റ് ട്യൂബ് ശിശു ലൂയിസ് ബ്രൗൺ ജനിച്ചു. ആ പെൺകുട്ടി ആരോഗ്യത്തോടെ വളർന്നു, അമ്മയായി. ലൂയിസ് ബ്രൗണിന്റെ പിൻഗാമികളായി ലോകമെമ്പാടുമായി 37.5 ലക്ഷം ടെസ്റ്റ് ട്യൂബ് ശിശുക്കൾ ഇതിനകം ജന്മമെടുത്തു കഴിഞ്ഞു. ഇപ്പോൾ പ്രതിവർഷം രണ്ടര ലക്ഷം പേർ ഈ സാങ്കേതിക വിദ്യയിലൂടെ അമ്മയാകുന്നു. വന്ധ്യതാ ചികിത്സാ രംഗത്തെ ഏറ്റവും ഫലപ്രദമായ മാർഗ്ഗമായി ലോകം ഇൻ വിർട്ടോ ഫെർട്ടിലൈസേഷ (ഐ.വി.എഫ് )നെ അംഗീകരിച്ചു കഴിഞ്ഞു.

സ്ത്രീരോഗ വിദഗ്ദ്ധൻ പാട്രിക് സ്റ്റെപ്പോ ആയിരുന്നു എഡ്വേർഡ്‌സിന്റെ ഗവേഷണ പങ്കാളി. ലണ്ടനിലെ നാഷണൽ ഇൻസ്റ്റിറ്റിയൂട്ട് ഓഫ് മെഡിക്കൽ റിസർച്ചിലും കേംബ്രിജ് സർവകലാശാലയിലുമായിരുന്നു ഗവേഷണങ്ങൾ. പിന്നീട് ഇരുവരും ചേർന്നു സ്വന്തം സ്ഥാപനം തുടങ്ങി. സ്റ്റെപ്പോ 1988-ൽ മരിച്ചു.
## അവലംബം

## പുറം കണ്ണികൾ
*Nobel Prize
* Bourn Hall Clinic website 
* Profile at Lasker Foundation

വർഗ്ഗം:1925-ൽ ജനിച്ചവർ
വർഗ്ഗം:സെപ്റ്റംബർ 27-ന് ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:ഏപ്രിൽ 10-ന് മരിച്ചവർ
വർഗ്ഗം:വൈദ്യശാസ്ത്രജ്ഞർ
വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:എഡിൻബറോസർവകലാശാലയിലെ പൂർവ്വ വിദ്യാർത്ഥികൾ
രാജസേനൻ

കുടുംബചലച്ചിത്രങ്ങളിലൂടെ ശ്രദ്ധിക്കപ്പെട്ട ഒരു മലയാളചലച്ചിത്ര സംവിധായകനാണ് **രാജസേനൻ** (ജനനം: 1958 മേയ് 28). ജയറാമിനെ നായകനാക്കി സംവിധാനം ചെയ്ത ചലച്ചിത്രങ്ങളിലൂടെയാണ് ഇദ്ദേഹം ശ്രദ്ധിക്കപ്പെട്ടത്. ഇദ്ദേഹം തന്നെ സംവിധാനം ചെയ്ത *ഭാര്യ ഒന്ന് മക്കൾ മൂന്ന്* എന്ന ചിത്രത്തിൽ നായകകഥാപാത്രമായി അഭിനയിച്ചതും രാജസേനനായിരുന്നു. 1993-ൽ പുറത്തിറങ്ങിയ *മേലേപ്പറമ്പിൽ ആൺവീട്* ആണ് രാജസേനന് ചലച്ചിത്രസംവിധായകൻ എന്ന നിലയിൽ സ്ഥിരപ്രതിഷ്ഠ നല്കിയത്. പിന്നീട് *അനിയൻ ബാവ ചേട്ടൻ ബാവ*, *സ്വപ്നലോകത്തെ ബാലഭാസ്കരൻ*, *കഥാനായകൻ* തുടങ്ങി ഒട്ടേറെ ഹിറ്റ് ചിത്രങ്ങൾ ഇദ്ദേഹം സംവിധാനം ചെയ്തു. 2016-ൽ അരുവിക്കര നിയോജകമണ്ഡലത്തിൽ നിന്ന് ഭാരതീയ ജനതാ പാർട്ടി സ്ഥാനാർത്ഥിയായി മത്സരിച്ചെങ്കിലും പരാജയപ്പെട്ടു. 

## ജീവിതരേഖ
തിരുവനന്തപുരം ജില്ലയിലെ വെഞ്ഞാറമൂടിൽ ഡാൻസ് മാസ്റ്റർ ആയ മരുതൂർ അപ്പുക്കുട്ടൻനായരുടെയും രാധാമണിയമ്മയുടെയും മകനായി 1958 മേയ് 28-നാണ് രാജസേനൻ ജനിച്ചത്. പി.കെ. ജോസഫിന്റെ സഹായിയായി മലയാളചലച്ചിത്രലോകത്തെത്തിയ ഇദ്ദേഹം 1984-ൽ സ്വതന്ത്രസംവിധായകനായി. ദേവൻ, മേനക എന്നിവർ നായകനും നായികയുമായി അഭിനയിച്ച *ആഗ്രഹ*മായിരുന്നു ആദ്യചിത്രം. പിന്നീട് നിരവധി ചിത്രങ്ങൾ ഇദ്ദേഹം സംവിധാനം ചെയ്തു. ഏതാനും ചിത്രങ്ങൾക്ക് കഥയുമെഴുതിയിട്ടുണ്ട്. ഭാര്യ ഒന്ന് മക്കൾ മൂന്ന് എന്നീ ചിത്രത്തിലൂടെ അഭിനേതാവായും അരങ്ങേറ്റം കുറിച്ചു.

ശ്രീലതയാണ് രാജസേനന്റെ ഭാര്യ. ദേവിക ഏക മകളാണ്.

## ചലച്ചിത്രങ്ങൾ
### സംവിധായകൻ
# ഒരു സ്മോൾ ഫാമിലി (2010)
# ഭാര്യ ഒന്ന് മക്കൾ മൂന്ന് (2009)
# റോമിയോ  (2007)
# കനകസിംഹാസനം (2006)
# മധുചന്ദ്രലേഖ (2006)
# ഇമ്മിണി നല്ലൊരാൾ (2005) 
# സ്വപ്നം കൊണ്ട് തുലാഭാരം (2003)
# നക്ഷത്രക്കണ്ണുള്ള രാജകുമാരൻ അവനുണ്ടൊരു രാജകുമാരി (2002)
# മലയാളിമാമനു വണക്കം (2002)
# നാടൻപെണ്ണും നാട്ടുപ്രമാണിയും (2002)
# മേഘസന്ദേശം (2001)
# ഡാർലിംഗ് ഡാർലിംഗ് (2000) 
# ഞങ്ങൾ സന്തുഷ്ടരാണ് (1999)
# കൊട്ടാരം വീട്ടിൽ അപ്പൂട്ടൻ (1998)
# ശ്രീകൃഷ്ണപുരത്തെ നക്ഷത്രത്തിളക്കം (1998)
# കഥാനായകൻ (1997)
# ദി കാർ (1997)
# ദില്ലിവാല രാജകുമാരൻ (1996)
# സത്യഭാമയ്ക്കൊരു പ്രേമലേഖനം (1996)
# സ്വപ്നലോകത്തെ ബാലഭാസ്കരൻ (1996)
# ആദ്യത്തെ കണ്മണി (1995)
# അനിയൻ ബാവ ചേട്ടൻ ബാവ (1995)
# സി.ഐ.ഡി. ഉണ്ണിക്കൃഷ്ണൻ ബി.എ., ബി.എഡ്. (1994)
# വാർദ്ധക്യപുരാണം (1994)
# മേലേപ്പറമ്പിൽ ആൺവീട് (1993)
# അയലത്തെ അദ്ദേഹം (1992)
# കടിഞ്ഞൂൽ കല്യാണം (1991) 
# കണികാണുംനേരം (1987)
# ഒന്നും രണ്ടും മൂന്ന് (1986)
# ശാന്തം ഭീകരം (1985)
# പാവം ക്രൂരൻ (1984)
# ആഗ്രഹം (1984)

### എഴുത്തുകാരൻ
# De Dana Dan (2009) (കഥ) 
# മധുചന്ദ്രലേഖ (2006) (കഥ)
# ഇമ്മിണി നല്ലൊരാൾ (2005) (writer) 
# സ്വപ്നലോകത്തെ ബാലഭാസ്കരൻ (1996) (കഥ) (ശ്രീദേവി എന്ന പേരിൽ)
# ആദ്യത്തെ കണ്മണി (1995) (കഥ) (ശ്രീദേവി എന്ന പേരിൽ)

### അഭിനേതാവ്
# നല്ല പാട്ടുകാരേ (2010)
# ഒരു സ്മോൾ ഫാമിലി (2010)
# ബെസ്റ്റ് ഓഫ് ലക്ക് (2010)
# ഭാര്യ ഒന്ന് മക്കൾ മൂന്ന് (2009)

## അവലംബം

## പുറത്തേക്കുള്ള കണ്ണി
*

വർഗ്ഗം:1958-ൽ ജനിച്ചവർ
വർഗ്ഗം:മേയ് 28-ന് ജനിച്ചവർ
വർഗ്ഗം:മലയാളചലച്ചിത്രസംവിധായകർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
എം.ഇ.എസ്. കല്ലടി കോളേജ്, മണ്ണാർക്കാട്

പാലക്കാട് ജില്ലയിലെ മണ്ണാർക്കാടിനടുത്ത് കുന്തിപ്പുഴയുടെ തീരത്തായി സ്ഥിതി ചെയ്യുന്ന ഒരു കലാലയമാണ് **എം ഇ എസ് കല്ലടി കോളേജ്**. ഇതു എം ഇ എസിന്റെ ആദ്യത്തെ കോളേജ് ആയി അറിയപ്പെടുന്നു. കോഴിക്കോട് സർവ്വകലാശാലക്കു കീഴിലായിട്ടാണ് ഈ കലാലയം അഫിലിയേറ്റ് ചെയ്തിരിക്കുന്നത്. 1967-ൽ സ്ഥാപിതമായെങ്കിലും ബിരുദ കോഴ്സുകൾ ആരംഭിച്ചത് 1971-72ലാണ്. ആദ്യകാലങ്ങളിൽ ഇവിടെ ചരിത്രം, ധനതത്ത്വശാസ്ത്രം, കണക്ക്, സസ്യശാസ്ത്രം, സാമ്പത്തിക ശാസ്ത്രം എന്നീ വിഷയങ്ങളിലേക്കുള്ള ബിരുദ ക്ലാസുകളായിരുന്നു കൈകാര്യം ചെയ്തിരുന്നത്. ബിരുദാനന്തര ബിരുദ ക്ലാസുകൽ ആരംഭിച്ചത് 1978-ലാണ്.

## എത്തിച്ചേരാൻ
പാലക്കാട്- കോഴിക്കോട് ദേശീയ പാതയുടെ സമീപത്തായി മണ്ണാർക്കാട് ഗ്രാമപഞ്ചായത്തിലാണ് ഈ കലാലയം സ്ഥിതി ചെയ്യുന്നത്. പാലക്കാട് റെയിവേ സ്റ്റേഷനിൽ നിന്ന് 40 കിലോമീറ്ററും മണ്ണാർക്കാട് പട്ടണത്തിൽ നിന്നും മൂന്ന് കിലോമീറ്ററുമാണ് ഇവിടേക്കുള്ള ദൂരം. അടുത്തുള്ള വിമാനത്താവളം 80 കിലോമീറ്റർ അകലെയുള്ള കരിപ്പൂർ വിമാനത്താവളമാണ്.

## കോഴ്സുകൾ
ബിരുദ കോഴ്സുകൾ
# ബാച്ചിലർ ഇൻ ആർട്സ് - അറബിക്, എകണോമിക്സ്, ചരിത്രം, ഇസ്ലാമിക് ചരിത്രം
# ബാച്ചിലർ ഇൻ സയൻസ് - കണക്ക്, രസതന്ത്രം, സസ്യശാസ്ത്രം, ഭൗതികശാസ്ത്രം

## അവലംബം

വർഗ്ഗം:പാലക്കാട് ജില്ലയിലെ കലാലയങ്ങൾ
വർഗ്ഗം:കോഴിക്കോട് സർവ്വകലാശാലക്കു കീഴിലുള്ള കലാലയങ്ങൾ
മുക്ത ജോർജ്ജ്

മലയാളം, തമിഴ് ചലച്ചിത്രങ്ങളിലെ ഒരു അഭിനേത്രിയാണ് **മുക്ത** എന്ന **മുക്ത എൽസ ജോർജ്ജ്**. *ഭാനു* എന്ന വിളിപ്പേരിലറിയപ്പെടുന്ന മുക്ത കേരളത്തിലെ കോതമംഗലത്താണ് ജനിച്ചത്.

ലാൽ ജോസ് സംവിധാനം ചെയ്ത് 2006-ൽ പുറത്തിറങ്ങിയ *[[അച്ഛനുറങ്ങാത്ത വീട്]]* എന്ന ചിത്രത്തിലൂടെയാണ് ചലച്ചിത്രരംഗത്തെത്തിയത്. പിന്നീട് താമരഭരണി എന്ന തമിഴ് ചിത്രത്തിലഭിനയിച്ചു. ഗോൾ, നസ്രാണി, ഹെയ്‌ലസാ, കാഞ്ചീപുരത്തെ കല്യാണം എന്നിവയാണ് മറ്റ് മലയാളചലച്ചിത്രങ്ങൾ.

## സിനിമകൾ

## പുറത്തേക്കുള്ള കണ്ണി
* 

വർഗ്ഗം:1991-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലയാളചലച്ചിത്രനടിമാർ
വർഗ്ഗം:എറണാകുളം ജില്ലയിൽ ജനിച്ചവർ
വർഗ്ഗം:തമിഴ്‌ചലച്ചിത്രനടിമാർ
മാനസ്വരം

മൗലികസ്വരങ്ങളായി തരംതിരിക്കപ്പെട്ട എട്ടു സ്വരങ്ങളാണ് **മാനസ്വരങ്ങൾ**. ഭാഷാശാസ്ത്രത്തിൽ ഉച്ചാരണത്തിന് ചില സാങ്കല്പിക അതിരുകൾ നിർണ്ണയിച്ച് സ്വരങ്ങളെ വേർതിരിച്ചിരിക്കുന്നു. ഇവയാണ് മാനസ്വരങ്ങൾ(Cardinal Vowels).
ഉച്ചരിക്കുമ്പോൾ ജിഹ്വാതലം, ചുണ്ട് എന്നിവയുടെ സ്ഥാനവും ആകൃതിയും മറ്റും അടിസ്ഥാനപ്പെടുത്തിയാണ് മാനസ്വരങ്ങൾ നിർണ്ണയിച്ചിരിക്കുന്നത്.

## ഇതു കൂടി കാണുക

പ്രമാണം:Cardinal.JPG
ഖണ്ഡകാവ്യം

ആറിൽ കുറവു സർഗ്ഗങ്ങളുള്ള കാവ്യം. സംസ്കൃതാലങ്കാരികന്മാർ മഹാകാവ്യവുമായി താരതമ്യം ചെയ്തുകൊണ്ടുള്ള ലക്ഷണനിർണ്ണയമാണ് ചെയ്തത്. മലയാളത്തിലെ ഖണ്ഡകാവ്യങ്ങൾക്ക് സംസ്കൃതത്തിലെ കൃതികളെക്കാൾ പാശ്ചാത്യമാതൃകകളോടാണ് സാദൃശ്യം. 
## ലക്ഷണങ്ങൾ
തീവ്രമായി പ്രതിഫലിക്കുന്ന കവിയുടെ വ്യക്തിത്വവും ഭാവനയും. കഥാപാത്രങ്ങളുടെ മാനസികവും വൈകാരികവുമായ ഭാവങ്ങൾക്ക് ഊന്നൽ. ജീവത്തായ അനുഭവങ്ങളുടെയും പ്രശ്നങ്ങളുടെയും അവതരണം. മാനുഷികതലത്തിന് പ്രാധാന്യം. മാനസികഭാവങ്ങളിലൂടെ സാമൂഹികസത്തയിലേക്കുള്ള വികാസം.

## പശ്ചാത്തലം
ഇരുപതാംനൂറ്റാണ്ടോടുകൂടി നാടുവാഴിത്തത്തിനും കൂട്ടുകുടുംബവ്യവസ്ഥയ്ക്കും ശൈഥില്യം സംഭവിച്ചു തുടങ്ങി. ഇംഗ്ലീഷ് വിദ്യാഭ്യാസവും സ്വാതന്ത്ര്യസമരപ്രസ്ഥാനവും പുരോഗമനാശയങ്ങളും സമൂഹത്തിലും വ്യക്തിയിലും സ്വാധീനം ചെലുത്തിത്തുടങ്ങി. തത്ഫലമായി കാവ്യപ്രസ്ഥാനങ്ങൾ നവോത്ഥാനത്തിന്റെ പാതയിലെത്തിച്ചേർന്നു. സാഹിത്യത്തിലെ കാല്പനികതയും അതിന്റെ ഭാഗമായി ഖണ്ഡകാവ്യങ്ങളും ഉണ്ടായിത്തുടങ്ങി.

## മലയാളത്തിൽ ഖണ്ഡകാവ്യങ്ങൾക്കു തുടക്കം കുറിച്ചവ

മലയവിലാസം – എ. ആർ. രാജരാജവർമ്മ - മലയാളത്തിലെ ആദ്യ ഖണ്ഡകാവ്യം

വീണപൂവ് – കുമാരനാശാൻ - മലയാളത്തിലെ ലക്ഷണയുക്തമായ ആദ്യ ഖണ്ഡകാവ്യം

ചിന്താവിഷ്ടയായ സീത - കുമാരനാശാൻ

ദൈവയോഗം – കേരളവർമ്മ വലിയകോയിത്തമ്പുരാൻ

ആസന്നമരണചിന്താശതകം – കെ. സി. കേശവപിള്ള

അനസ്താസിയയുടെ രക്തസാക്ഷ്യം - കുര്യാക്കോസ് ഏലിയാസ് ചാവറ|കുര്യാക്കോസ് ഏലിയാസ് ചാവറ (ചാവറയച്ചൻ)

വർഗ്ഗം:സാഹിത്യം
വട്ടെഴുത്ത്

[thumb|right|[തരിസാപ്പള്ളി ശാസനങ്ങൾ, വട്ടെഴുത്തിൽ]]
പതിനഞ്ചാം നൂറ്റാണ്ടുവരെ മലയാളഭാഷയിൽ പ്രചാരത്തിലുണ്ടായിരുന്ന ഒരു ലിപിസമ്പ്രദായമാണ് **വട്ടെഴുത്ത്**. ബ്രാഹ്മി ലിപിയിൽ നിന്നാണ് ഇത് രൂപം കൊണ്ടത്. പാറയോ ചെമ്പുതകിടോ ചൂഴ്‌ന്നെടുത്ത് (ഉളികൊണ്ട് വെട്ടിയെടുത്ത്) എഴുതുന്നു എന്നു സൂചിപ്പിച്ചുകൊണ്ടു  `വെട്ടെഴുത്ത്' എന്നും പറയാറുള്ള ലേഖനസമ്പ്രദായം. ദക്ഷിണേന്ത്യൻ ബ്രാഹ്മിയാണ് ഇതിന്റെ പ്രഭാവം. ഒരു കാലത്ത് വട്ടെഴുത്തിന് തെക്കേ ഇന്ത്യയിലാകമാനം പ്രചാരമുണ്ടായിരുന്നു. തെക്കൻ മലയാണ്മ, തെക്കൻ മലയാളം, നാനംമോനം, മലയാണ്മ, മലയാം തമിഴ്, ചേര-പാണ്ഡ്യ എഴുത്ത്, രായസവടിവ്, ഗജവടിവ് എന്നെല്ലാം ഈ ലിപിക്ക് പേരുണ്ട്. തമിഴ്‌നാട്ടിലും മലനാട്ടിലും വട്ടെഴുത്തു ശാസനങ്ങൾ ധാരാളമുണ്ട് . പഴയ കൊച്ചി-മലബാർ പ്രദേശത്ത് പ്രചരിച്ചിരുന്ന വട്ടെഴുത്തിന്റെ വകഭേദമാണ് കോലെഴുത്ത്. ലഭ്യമായ ഏറ്റവും പഴയ വട്ടെഴുത്തുരേഖ എട്ടാം ശതകത്തിലെതാണ്. 
വട്ടെഴുത്തിന് 'നാനംമോനം' എന്നും പേരുണ്ട്. 

## അക്ഷരങ്ങൾ

വട്ടെഴുത്തിൽ 12 സ്വരാക്ഷരങ്ങളും (അ, ആ, ഇ, ഈ, ഉ, ഊ, എ, ഏ, ഐ, ഒ, ഓ, ഔ -എന്നിവ) 18 വ്യഞ്ജനാക്ഷരങ്ങളും (ക, ങ, ച, ഞ, ട, ണ, ത, ന, പ, മ, യ, ര, ല, വ, ഴ, ള, റ, ഩ -എന്നിവ)  ചേർന്ന് 30 അക്ഷരങ്ങളാണുള്ളത്. ആംഗലേയ ഭാഷയുടേതിനു തത്തുല്യമായി കൂട്ടിയെഴുതുന്ന രീതിയിലായിരുന്നു ഈ അക്ഷരങ്ങൾ എഴുതിയിരുന്നത്. ഒരേ അക്ഷരം രണ്ടുതവണ തുടർച്ചയായി എഴുതിയാണ് കൂട്ടക്ഷരങ്ങൾ രൂപപ്പെടുത്തുക. കക എന്നെഴുതിയാൽ ക്ക എന്നും തത എന്നെഴുതിയാൽ ത്ത എന്നും വായിക്കണം. കൂടിച്ചേർന്ന അക്ഷരങ്ങൾക്ക് പ്രത്യേക ലിപിയിലില്ലായിരുന്നു. കൂട്ടക്ഷരങ്ങളും ഇരട്ടിപ്പികളും മനോധർമ്മം പോലെ വട്ടെഴുത്തിൽ വായിക്കണമായിരുന്നു.പിൽക്കാലത്തു വട്ടെഴുത്തു ലിപിക്ക് രൂപപരിണാമം വന്നിട്ടുണ്ട്. 

## നാനം മോനം
രാജകീയശാസനങ്ങളുടെ തുടക്കത്തിൽ 'ഹരിഃശ്രീ ഗണപതയേ നമഃ', 'സ്വസ്തി ശ്രീ' തുടങ്ങിയ സംസ്കൃത പദങ്ങൾ മാറ്റി അവയ്ക്കു പകരം 'നമോ നാരായണ' എന്നതായിരുന്നു  എല്ലാ വട്ടെഴുത്തു ലിഖിതങ്ങളുടെയും ആരംഭത്തിൽ ഉപയോഗിച്ചു പോന്ന പ്രയോഗം. ആതിലെ ആദ്യാക്ഷരങ്ങളായ 'ന' കാരവും 'മ' കാരവും ചേർത്താണ് വട്ടെഴുത്തിന് 'നാനംമോനം' എന്നു പേരിട്ടത്. ബുദ്ധമത പ്രാഭവകാലത്ത് കുടിപ്പള്ളിക്കൂടങ്ങളിൽ അക്ഷരമാലയ്ക്കു നാനംമോനം എന്നായിരുന്നു പറഞ്ഞിരുന്നത്. നകാരം, മകാരം എന്ന മലയാളത്തിലെ പ്രയോഗത്തിനുപകരം നാനം, മോനം എന്നരീതിയിലായിരുന്നു അക്ഷങ്ങളെ വ്യവഹരിച്ചിരുന്നത്. നാനം, മോനം, ഇത്തനം, തൂവനം, ചിനം, ഇന്നനം, താനം, ഉമ്മനം എന്നായിരുന്നു അക്ഷരമാല വായിച്ചിരുന്നത്. 'നമൊസ്തു ജിനതെ' എന്ന് ജിനദേവനെ സ്തുതിക്കുന്നതിലെ ആദ്യാക്ഷരങ്ങൾ ചേർന്നതാണിതെന്നും പറയപ്പെടുന്നു

## വട്ടെഴുത്തും യൂണിക്കോഡും
വട്ടെഴുത്തിനെ യൂണികോഡിലേക്ക് എൻ‌കോഡ് ചെയ്യാനുള്ള ശ്രമങ്ങൾ നടന്നു വരുന്നുണ്ട്.  ഇതു സാധ്യമായാൽ ലോകമെമ്പാടുമുള്ള ഭാഷാ വിദഗ്ധർക്ക് സ്‌ക്രിപ്റ്റ് നന്നായി പഠിക്കാനും മനസിലാക്കാനും കഴിയും. 2016ൽ ബർക്ക് ലി സർവകലാശാലയിലെ അൻഷുമാൻ പാണ്ഡെ ഒരു പ്രൊപ്പോസൽ യൂണികോഡ് കൺസോർഷ്യത്തിന് സമർപ്പിച്ചിരുന്നെങ്കിലും അംഗീകരിക്കപ്പെട്ടില്ല. 

## പുറം കണ്ണികൾ

## അവലംബങ്ങൾ

എസ് രാജേന്ദു, ചാഴൂർ ചെപ്പേട്, എൻ.ബി.എസ്. കോട്ടയം, 2015    

വർഗ്ഗം:ഭാഷാശാസ്ത്രം
വർഗ്ഗം:മലയാളം
വർഗ്ഗം:ലിപികൾ
വെണ്ടുവഴി

എറണാകുളം ജില്ലയിലെ കോതമംഗലം നഗരത്തിനടുത്തുള്ള ഒരു ചെറിയ ഗ്രാമമാണ് **വെണ്ടുവഴി**.
കിഴക്ക് കറുകടം , പടിഞ്ഞാറ് ചെറുവട്ടൂർ, തെക്ക് മുളവൂർ, വടക്ക് ഇളംബ്ര എന്നീ സ്ഥലങ്ങൾക്കിടയിലാണ് ഇതിന്റെ സ്ഥാനം. നഗരസഭയുടെ പരിധിക്കുള്ളിൽ പെട്ടതാണെങ്കിലും വികസനത്തിന്റെയും ഗതാഗത സൗകര്യങ്ങളുടെയും കാര്യത്തിൽ ഈ പ്രദേശം വളരെ പിന്നോക്കമാണ്.

വടക്കേ വെണ്ടുവഴി എന്നും  തെക്കേ വെണ്ടുവഴി എന്നും രണ്ട് വെണ്ടുവഴികളുണ്ട്.

## പ്രധാന സ്ഥാപനങ്ങൾ

പി.ജെ. ആന്റണിമെമ്മോറിയൽ  ലൈബ്രറി വടക്കേ വെണ്ടുവഴി 

ഗവര്ന്മെന്റ് എൽ. പി. സ്കൂൾ വെണ്ടുവഴി. 

പെരിയാർ വാലി ഗ്രാമത്തിന്റെ നടുവിലൂടെ കടന്നു പോകുന്നു. 

## ആരാധനാലയങ്ങൾ

ഇലഞ്ഞിക്കൽ കാവ് ശ്രീ ഭുവനേശ്വരി ക്ഷേത്രം മുട്ടിറക്കൽ വഴിപാടിന് പ്രസിദ്ധമാണ്. ഇവിടെ വന്നു പ്രാർത്ഥിച്ചാൽ വിവാഹം പെട്ടെന്ന് നടക്കും എന്നാണ് സങ്കല്പം.
കോതമംഗലം ചെറിയപള്ളിയുടെ കീഴിൽ പ്രവർത്തിക്കുന്ന സെന്റ് ജോർജ് ചാപ്പൽ വടക്കേ വെണ്ടുവഴിയിൽ സ്ഥിതി ചെയ്യുന്നു. 
ഏഴാം തറ ദുർഗ്ഗാ ദേവി ക്ഷേത്രം വടക്കേ വെണ്ടുവഴിയിൽ സ്ഥിതി ചെയ്യുന്നു.

## ജനസംഖ്യാ

ഏകദേശം 4300 ഓളം ആളുകൾ താമസിക്കുന്ന ഇടമാണ് വെണ്ടുവഴി.
കൊറോ ഭാഷ

അരുണാചൽ പ്രദേശിലെ വിദൂര വന മേഖലയിൽ, മരമുകളിൽ താമസിക്കുന്ന ഗോത്ര വർഗക്കാരുടെ സംസാര ഭാഷയാണ് **കൊറോ**. റാഞ്ചി സർവകലാശാലയിലെ  ഭാഷാശാസ്ത്രജ്ഞൻ  ഗണേഷ് മുർമു ഉൾപ്പെട്ട അന്വേഷക സംഘം  പഠിച്ച്‌, മറ്റു ഭാഷകളിൽ നിന്നും കൊറോ വിഭിന്നമാണെന്ന്  സ്ഥിരീകരിച്ചിരിക്കുന്നു .  ബാഹ്യ ലോകത്തിനു  ഇതുവരെ അജ്ഞാതമായ ** കൊറോ ** എന്നാ ഈ ഭാഷ നാഷണൽ ജോഗ്രാഫിക്കിന്റെ , "എന്ട്യുരിംഗ്  വോയിസേസ്"  പ്രോജെക്ടിലെ മൂന്നംഗ  ഭാഷാശാസ്ത്രജ്ഞരുടെ സംഘം ആണ് ആദ്യം  മനസ്സിലാക്കിയത്.  ടിബറ്റൻ -ബർമിസ് ഭാഷ കുടുംബത്തിലെ 400 ഭാഷകളിൽ ഒന്നാണിതും. ഈ ഭാഷാകുടുംബത്തിലെ 150  ഭാഷകളും ഇന്ത്യയിൽ ആണ് പ്രചാരത്തിലുള്ളത്. ഏകദേശം ആയിരത്തോളം ആളുകൾ മാത്രമേ ഈ ഭാഷ സംസാരിക്കുന്നുള്ളുവെന്ന് കരുതപ്പെടുന്നു.

## അവലംബം
* 
* മലയാളമനോരമ , കൊച്ചി , 2010 ഒക്ടോബർ 06   .

## പുറംകണ്ണികൾ

* Science Daily: New Language Identified in Remote Corner of India
* Enduring Voices Project
* Living Tongues Institute for Endangered Languages
* The New York Times: Hunting One Language, Stumbling Upon Another

വർഗ്ഗം:ഇന്ത്യയിലെ ഭാഷകൾ
അകിര സുസുക്കി

ഒരു ജപ്പാനീസ് രസതന്ത്രജ്ഞനാണ്. 1979-പുറത്തിറങ്ങിയ സുസുക്കി പ്രക്രിയ എന്നറിയപ്പെടുന്ന അരൈൽ അല്ലെങ്കിൽ വിനൈൽ ബോറോണിക് ആസിഡും അരൈൽ അല്ലെങ്കിൽ വിനൈൽ ബോറോണിക് ഹാലൈഡും തമ്മിലുള്ള ഓർഗാനിക് റിയാക്ഷൻ  പല്ലാഡിയം(0) കോംപ്ലക്സ് ഉപയോഗിച്ച് നിർവ്വഹിച്ചതാണ് ഇദ്ദേഹത്തിന്റെ ആദ്യ പ്രബന്ധം.

പല്ലാഡിയം ഉൽ‌പ്രേരകമാക്കി പ്രവർത്തിപ്പിക്കാവുന്ന ക്രോസ് കപ്ലിങ്ങ് ഓർഗാനിക് സിന്തസിസിന്റെ കണ്ടുപിടിത്തത്തിനു 2010-ലെ നോബൽ സമ്മാനം ഇദ്ദേഹം റിച്ചാർഡ് എഫ്. ഹെക്ക്, ഐച്ചി നെഗീഷി എന്നിവരുമായി ചേർന്ന് പങ്കിട്ടു. 
## അവലംബം

വർഗ്ഗം:1930-ൽ ജനിച്ചവർ

വർഗ്ഗം:സെപ്റ്റംബർ 12-ന് ജനിച്ചവർ

വർഗ്ഗം:ജപ്പാനീസ് രസതന്ത്രജ്ഞർ
വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ
റിച്ചാർഡ് എഫ്. ഹെക്ക്

ഒരു അമേരിക്കൻ രസതന്ത്രജ്ഞനാണ് **റിച്ചാർഡ് എഫ്. ഹെക്ക്** (ജനനം: ഓഗസ്റ്റ് 15 1931). ഹെക്ക് പ്രക്രിയ കണ്ടെത്തിയതിന്റെ പേരിലാണ് ഇദ്ദേഹം കൂടുതലായും അറിയപ്പെടുന്നത്. ഓർഗാനിക് രസതന്ത്ര വിഭാഗത്തിൽ പല്ലാഡിയം ഉപയോഗിച്ച് ആൽക്കൈനുകളും അരെൽ ഹലൈഡുകളും തമ്മിലുള്ള  പ്രവർത്തനം രാസത്വരണവിധേയമാക്കിയതിനു 2010-ലെ നോബൽ സമ്മാനം ഇദ്ദേഹം ജപ്പാനീസ് ശാസ്ത്രജ്ഞരായ ഐച്ചി നെഗീഷി, അകിര സുസുക്കി എന്നിവരുമായി പങ്കിട്ടു.

## പുറമെ നിന്നുള്ള കണ്ണികൾ

* Department of Chemistry and Biochemistry at the University of Delaware
## അവലംബം

വർഗ്ഗം:1931-ൽ ജനിച്ചവർ

വർഗ്ഗം:ഓഗസ്റ്റ് 15-ന് ജനിച്ചവർ

വർഗ്ഗം:അമരിക്കൻ രസതന്ത്രജ്ഞർ
വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ
ഐച്ചി നെഗീഷി

ഒരു ജപ്പാനീസ് രസതന്ത്രജ്ഞനായിരുന്നു   അമേരിക്കയിലെ പുർഡെ സർവ്വകലാശാലയിലാണ് ഇദ്ദേഹം അധിക സമയവും പ്രവർത്തിച്ചിട്ടുള്ളത്. നെഗഷി കപ്ലിങ്ങിന്റെ പേരിലാണ് ഇദ്ദേഹം കൂടുതലായും അറിയപ്പെടുന്നത്. പല്ലാഡിയം ഉൽ‌പ്രേരകമാക്കി പ്രവർത്തിപ്പിക്കാവുന്ന ക്രോസ് കപ്ലിങ്ങ് ഓർഗാനിക് സിന്തസിസിന്റെ കണ്ടുപിടിത്തത്തിനു 2010-ലെ നോബൽ സമ്മാനം ഇദ്ദേഹം റിച്ചാർഡ് എഫ്. ഹെക്ക്, അകിര സുസുക്കി എന്നിവരുമായി ചേർന്ന് പങ്കിട്ടു. 
## അവലംബം


വർഗ്ഗം:1935-ൽ ജനിച്ചവർ

വർഗ്ഗം:ജൂലൈ 14-ന് ജനിച്ചവർ

വർഗ്ഗം:ജപ്പാനീസ് രസതന്ത്രജ്ഞർ
വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ
ഫെഡറൽ ബ്യൂറോ ഓഫ് ഇൻവെസ്റ്റിഗേഷൻ

അമേരിക്കയുടെ കുറ്റാന്വേഷണ ഏജൻസിയാണ് **ഫെഡറൽ ബ്യൂറോ ഓഫ് ഇൻ‌വെസ്റ്റിഗേഷൻ** അഥവാ **എഫ്.ബി.ഐ.** 200 ഓളം വിഭാഗങ്ങളിലുള്ള ഫെഡറൽ കുറ്റങ്ങളുടെ മേൽ എഫ്.ബി.ഐ.ക്ക് നിയമനടപടിക്ക് അധികാരമുണ്ട്. ഈ സംഘടനയുടെ പേരിന്റെ ചുരുക്കരൂപത്തിലെ അക്ഷരങ്ങൾ ഉപയോഗിച്ച് തുടങ്ങുന്ന *ഫിഡിലിറ്റി, ബ്രേവറി, ഇന്റഗ്രിറ്റി* (Fidelity, Bravery, Integrity) എന്നതാണ് എഫ്.ബി.ഐ.യുടെ മുദ്രാവാക്യം.

വാഷിങ്ടണ്ണിലെ ജെ. എഡ്ഗാർ ഹൂവർ കെട്ടിടത്തിലാണ് എഫ്ബിഐയുടെ ആസ്ഥാനം. എല്ലാ പ്രധാന നഗരങ്ങളിലുമായി 56 ഫീൽഡ് ഓഫീസുകളും ചെറിയ പട്ടണങ്ങളിലും മറ്റുമായി 400 ഓഫീസുകളും എഫ്.ബി.ഐ.ക്കുണ്ട്. ലോകത്തെമ്പാടുമുള്ള യു.എസ്. എംബസിയുടെ കീഴിൽ *ലീഗൽ അറ്റാചെസ്* (legal attachés) എന്ന പേരിലറിയപ്പെടുന്ന അന്താരാഷ്ട്ര കാര്യാലയങ്ങളും അവർക്കുണ്ട്.

## ദൗത്യവും ആനുപൂർവ്വവും
ഫെഡറൽ ബ്യൂറോ ഓഫ് ഇൻവെസ്റ്റിഗേഷന്റെ ഇപ്പോഴത്തെ പ്രധാന പ്രവർത്തന ദൗത്യങ്ങൾ താഴെപ്പറയുന്നവയാണ്.
#അമേരിക്കയെ ഭീകര ആക്രമണങ്ങളിൽ നിന്നും സംരക്ഷിക്കുക.
#അമേരിക്കയിൽ വിദേശ ശക്തികളുടെ ചാരപ്രവർത്തനങ്ങൾ തടയുക.
#അമേരിക്കയെ സൈബർ ആക്രമണങ്ങളിൽ നിന്നും ആധുനിക സാങ്കേതിക കുറ്റകൃത്യങ്ങളിൽ നിന്നും തടയുക.
#പൊതുസമൂഹത്തിലെ എല്ലാ തലങ്ങളിലുമുള്ള അഴിമതികൾ ഇല്ലാതാക്കുക.
#സിവിൽ നിയമങ്ങൾ സംരക്ഷിക്കുക
#ദേശീയ അന്തർദേശീയ അക്രമി സംഘങ്ങളെ അമർച്ച ചെയ്യുക

## അവലംബം

## മുൻപോട്ടുള്ള വായനയ്ക്ക്
* HSI BOOK Government HSI Files
* 
* 
* 
* 
* 
* 
* 
* 
* 
* 

## പുറം കണ്ണികൾ

* Official FBI website
* Church Committee Report, Vol. 6, "Federal Bureau of Investigation." 1975 congressional inquiry into American intelligence operations.
* FBI Disclosures under Freedom of Information Act
* Official FBI Recruiting
* Federal Bureau of Investigation at FAS.org 
* The FBI ...Past, Present & Future 


വർഗ്ഗം:United States intelligence agencies
വർഗ്ഗം:പോലീസ്
പ്രിയം

സനലിന്റെ സംവിധാനത്തിൽ കുഞ്ചാക്കോ ബോബൻ, തിലകൻ, ജഗതി ശ്രീകുമാർ, ദീപ നായർ എന്നിവർ പ്രധാനവേഷങ്ങളിൽ അഭിനയിച്ച് 2000-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***പ്രിയം***. സ്മൃതി ക്രിയേഷൻസിന്റെ ബാനറിൽ കെ.കെ. നായർ നിർമ്മിച്ച ഈ ചിത്രം ദീപ നായർ അഭിനയിച്ച ആദ്യചിത്രമാണ്. കഥ, തിരക്കഥ, സംഭാഷണം എന്നിവ നിർവ്വഹിച്ചത് സാബ് ജോൺ ആണ്.

## അഭിനേതാക്കൾ

## സംഗീതം
എസ്. രമേശൻ നായർ എഴുതിയ ഇതിലെ ഗാനങ്ങൾക്ക് സംഗീതം പകർന്നത് ബേണി ഇഗ്നേഷ്യസ് ആണ്. പശ്ചാത്തലസംഗീതം എം. ജയചന്ദ്രൻ ഒരുക്കിയിരിക്കുന്നു. ഗാനങ്ങൾ സൂര്യ ഡിജി ഓഡിയോ ആണ് വിപണനം ചെയ്തിരിക്കുന്നത്.
; ഗാനങ്ങൾ
# മിന്നാമിന്നി – സുബിൻ ഇഗ്നേഷ്യസ്, നയന
# സ്നേഹസ്വരൂപനാം – കെ.എസ്. ചിത്ര, ബൈജു ചാക്കോ
# കുന്നിമണി – കെ.ജെ. യേശുദാസ്, കെ.എസ്. ചിത്ര
# കട്ടുറുമ്പിന് – കെ.ജെ. യേശുദാസ്, കെ.എസ്. ചിത്ര, ജോർജ്ജ് പീറ്റർ, ജ്യോതി
# നീല നിലാവിൻ – എം.ജി. ശ്രീകുമാർ, സുജാത മോഹൻ
# വൈകാശി – കെ.ജെ. യേശുദാസ്
# കട്ടുറുമ്പിന് – കെ.ജെ. യേശുദാസ്
# കുന്നിമണി – കെ.ജെ. യേശുദാസ്

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''പ്രിയം''  – മലയാളസംഗീതം.ഇൻഫോ
* http://popcorn.oneindia.in/title/3263/priyam.html 

വർഗ്ഗം:2000-ൽ പുറത്തിറങ്ങിയ മലയാളചലച്ചിത്രങ്ങൾ
തേവർപറമ്പിൽ കുഞ്ഞച്ചൻ

thumb|right|300px

സീറോ മലബാർ കത്തോലിക്കാ സഭ വാഴ്ത്തപ്പെട്ടവനായി പ്രഖ്യാപിച്ച കേരളത്തിലെ ഒരു പുരോഹിതനാണ്  **തേവർപറമ്പിൽ കുഞ്ഞച്ചൻ**. 2006 ഏപ്രിൽ 30ന് ഞായറാഴ്ച കോട്ടയം ജില്ലയിലെ രാമപുരത്ത് വെച്ചാണ് ധന്യൻ തേവർപറമ്പിൽ കുഞ്ഞച്ചനെ മാർപ്പാപ്പാ വാഴ്ത്തപ്പെട്ടവനായി പ്രഖ്യാപിച്ചത് . ഒരിക്കലും പ്രശസ്തി ആഗ്രഹിച്ചിട്ടില്ലാത്ത കുഞ്ഞച്ചൻ മരണശേഷമാണ് അറിയപ്പെട്ടു തുടങ്ങിയത്. വളരെ പൊക്കം കുറവായിരുന്നതിനാലാണ് ഇദ്ദേഹത്തെ എല്ലാവരും *കുഞ്ഞച്ചൻ* എന്നു വിളിച്ചിരുന്നത്. ഇദ്ദേഹത്തിന്റെ പേരിൽ മദ്ധ്യസ്ഥ പ്രാർഥനയ്ക്കായി ധാരാളം ഭക്തർ എത്തുന്ന സ്ഥലമാണ് രാമപുരം പള്ളി   

## ജീവിതരേഖ
പാലാ രൂപതയിൽ രാമപുരം സെന്റ് അഗസ്റ്റിൻ ഫൊറോനാപ്പള്ളി ഇടവകയിൽ തേവർപറമ്പിൽ വീട്ടിൽ ഇട്ടിയേപ്പു മാണി, ഏലീശ്വാ ദമ്പതികളുടെ പുത്രനായി 1891 - ഏപ്രിൽ 1 നു ജന്മം കൊണ്ടു.

### വൈദികപട്ടം
വരാപ്പുഴ പുത്തൻ പള്ളി സെമിനാരിയിൽ വൈദികപഠനം പൂർത്തിയാക്കിയ ശേഷം 1921 ഡിസംബർ 17 - ന് ചങ്ങനാശേരി മെത്രാൻ മാർ തോമസ് കുര്യാളശേരിയിൽ നിന്നും വൈദികപട്ടം സ്വീകരിച്ചു.

### അത്ഭുതം
ധന്യൻ തേവർ പറമ്പിൽ കുഞ്ഞച്ചന്റെ മധ്യസ്ഥതയിൽ പ്രാർഥിച്ചതിന്റെ ഫലമായി അടിമാലി സ്വദേശിയായ ഗിൽസ എന്ന ബാലന്റെ ജന്മനാ വളഞ്ഞിരുന്ന കാൽപാദം അത്ഭുതകരമ്മായി സാധാരണനിലയിലായി എന്ന സാക്ഷ്യം കണക്കിലെടുത്താണ് മാർപാപ്പ വാഴ്ത്തപ്പെട്ടവരുടെ ഗണത്തിലേക്ക് ചേർക്കാനുള്ള നിർദ്ദേശം അംഗീകരിച്ചത്.  

### പ്രവർത്തന മേഖല
പുലയർ, പറയർ തുടങ്ങിയ ദളിതരായ ജനങ്ങളുടെ ഇടയിലായിരുന്നു കൂടുതലായും വാഴ്ത്തപ്പെട്ട കുഞ്ഞച്ചന്റെ പ്രേഷിത പ്രവർത്തനങ്ങൾ.

### മരണം
82-അം  വയസ്സിൽ 1973 ഒക്ടോബർ 16 ന് വാർദ്ധക്യസഹജമായ അവശത മൂലം നിര്യാതനായി.

## അവലംബം

## പുറത്തേക്കുള്ള കണ്ണികൾ
*രാമപുരം പള്ളിയുടെ വെബ്‌സൈറ്റ് 
* വാഴ്ത്തപ്പെട്ട തേവർ പറമ്പിൽ കുഞ്ഞച്ചനെക്കുറിച്ച് കൂടുതൽ അറിയുവാൻ 

വർഗ്ഗം:ക്രൈസ്തവസഭയിലെ വാഴ്ത്തപ്പെട്ടവർ
വർഗ്ഗം:സിറോ മലബാർ സഭയിലെ വാഴ്ത്തപ്പെട്ടവർ
ചരക്ക്

സാമ്പത്തികശാസ്ത്രപ്രകാരം ഏതെങ്കിലും ആവശ്യത്തെ പൂർത്തീകരിക്കാൻ സാധിക്കുന്ന ഏതൊരു ഉല്പന്നത്തെയും **ചരക്ക്** (good) എന്നു വിളിക്കാം. സാധാരണഗതിയിൽ സ്പർശനീയമായ ഒരു ഭൗതികോല്പന്നമായിരിക്കും ഇത്.

വർഗ്ഗം:സാമ്പത്തികം
വിജിലൻസ് ആന്റ് ആന്റി കറപ്ഷൻ ബ്യൂറോ, കേരളം

കേരള സർക്കാറിന്റെ കീഴിൽ പൊതുജന സേവകരുടെ അഴിമതിയും ക്രമക്കേടുകളും കണ്ടുപിടിക്കുന്നതിനും തടയുന്നതിനും കുറ്റക്കാരെ നിയമത്തിനു മുൻപിൽ കൊണ്ടുവരുന്നതിനും വേണ്ടി വിജിലൻസ് വകുപ്പിനു കീഴിൽ പ്രവർത്തിക്കുന്ന വിഭാഗമാണ് **വിജിലൻസ് & ആന്റി കറപ്ഷ്ൻ ബ്യൂറോ**. തിരുവനന്തപുരം പി.എം.ജി ജംഗ്‌ഷനു സമീപമാണ് വിജിലൻസ് & ആന്റി കറപ്ഷ്ൻ ബ്യൂറോയുടെ ആസ്ഥാനമായ വിജിലൻസ് ഡയറക്റ്ററേറ്റ് സ്ഥിതി ചെയ്യുന്നത്. 1964-ലാണ് ഇത് പ്രത്യേക വകുപ്പായി രൂപീകരിച്ചത്.

## വകുപ്പിനെ കുറിച്ച്

വിജിലൻസ് ആന്റ് ആന്റി-കറപ്ഷൻ ബ്യൂറോ ആണ് സംസ്ഥാനത്ത് അഴിമതിയുമായി ബന്ധപ്പെട്ട കേസുകൾ കൈകാര്യം ചെയ്യുന്ന പ്രധാന ഏജൻസി. 1964 മുതൽ പ്രത്യേക വകുപ്പായി ഒരു ഡയറക്ടറുടെ കീഴിൽ അഴിമതി കേസുകൾ അന്വേഷിക്കുന്നതിനായി പോലീസ് വകുപ്പിലെ ഓഫീസർമാരുടെ സേവനം ഉപയോഗപ്പെടുത്തി പ്രവർത്തിച്ചുവരുന്നു. അഴിമതിക്കാരെ നിയമത്തിന് മുന്നിലെത്തിച്ച് കേരളത്തെ അഴിമതിരഹിത സംസ്ഥാനമാക്കുന്നതിനുള്ള നിരന്തരവും ഇടതടവില്ലാത്തതുമായ പ്രവർത്തനങ്ങൾ വിജിലൻസ് വകുപ്പ് ഉറപ്പാക്കുന്നു.  

എ.ഡി.ജി.പി റാങ്കിലുള്ള ഒരു ഡയറക്ടറാണ് വിജിലൻസ് ആന്റ് ആന്റി-കറപ്ഷൻ ബ്യൂറോയുടെ തലവൻ. നിലവിലെ ഡയറക്ടറെ സഹായിക്കാനായി ഐ ജി റാങ്കു മുതൽ ഡി.ഐ.ജി. റാങ്കു വരെയുള്ള 4 പോലീസ് ഉദ്യോഗസ്ഥരുടെ അനുവദനീയ തസ്തികയുണ്ട്. എന്നാൽ നിലവിൽ ഡയറക്ടറെ സഹായിക്കാനായി ഒരു പോലീസ് ഇൻസ്‌പെക്ടർ ജനറൽ (ഐ.ജി) പ്രവർത്തിക്കുന്നു. ഭരണനിർവഹണ കാര്യങ്ങളിൽ ഡയറക്ടറെ സഹായിക്കുന്നതിനും ഇന്റലിജൻസ് ബ്രാഞ്ചുകളുടെ പ്രവർത്തനങ്ങൾക്ക് മേൽനോട്ടം വഹിക്കുന്നതിനുമായി ഒരു പോലീസ് സൂപ്രണ്ടും (ഇന്റലിജൻസ്), ഒരു ഡെപ്യൂട്ടി പോലീസ് സൂപ്രണ്ടും (എച്ച്.ക്യു) വും ഡയറക്ടറേറ്റിൽ പ്രവർത്തിക്കുന്നു.

കേരളത്തിലെ 14 ജില്ലകളിലായി വിജിലൻസ് യൂണിറ്റുകൾ പ്രവർത്തിക്കുന്നുണ്ട്. ഓരോ ജില്ലകളിലും ഓരോ പോലീസ് ഡെപ്യൂട്ടി സൂപ്രണ്ട് മാരുടെ കീഴിൽ വിജിലൻസ് യൂണിറ്റുകൾ പ്രവർത്തിക്കുന്നുണ്ട്. വിജിലൻസ് ഡിവൈഎസ്പി മാരെ സഹായിക്കുന്നതിനായി പോലീസ് ഇൻസ്പെക്ടർമാരും സബ് ഇൻസ്പെക്ടർമാരും അസിസ്റ്റൻറ് സബ് ഇൻസ്പെക്ടർമാരും സിവിൽ പോലീസ് ഓഫീസർമാരും ഉണ്ട്. വിജിലൻസ് യൂണിറ്റ് ഓഫീസുകൾക്ക് പോലീസ് സ്റ്റേഷനെ പോലെ അഴിമതി തടയൽ ആക്ട് പ്രകാരം കേസുകൾ രജിസ്റ്റർ ചെയ്തു അന്വേഷിക്കാൻ അധികാരമുണ്ട്. വിജിലൻസ് കേസുകളുടെ വിചാരണക്കായി പ്രത്യേകം വിജിലൻസ് കോടതികളും ട്രൈബ്യൂണലുകളും ഉണ്ട്. ഈ പ്രത്യേക കോടതികൾ വിജിലൻസ് കേസുകൾ മാത്രം വിചാരണ ചെയ്യുന്നു. വിജിലൻസ് കേസുകളുടെ ക്രൂസിക്യൂഷന് വേണ്ടി പ്രത്യേക പ്രോസിക്യൂട്ടർമാരും നിയമ ഉപദേശകരും വകുപ്പിൽ ഉണ്ട്.

കേരള പോലീസിൽ നിന്ന് ഡെപ്യൂട്ടേഷൻ വഴിയാണ് പോലീസ് ഉദ്യോഗസ്ഥരെ വിജിലൻസ് ബ്യൂറോയിലേക്ക് നിയമിക്കുന്നത്. വിജിലൻസിലേക്ക് നേരിട്ടുള്ള നിയമനം നിലവിലില്ല. 

## വിജിലൻസിന്റെ പരിധിയിൽ വരുന്ന കുറ്റങ്ങൾ
കേരള സർക്കാർ ജീവനക്കാരുടെയും പൊതുമേഖലാ സ്ഥാപനങ്ങളിലെ ജീവനക്കാർ ഉൾപ്പെടെയുള്ള പൊതുപ്രവർത്തകരുടെയും പേരിലുള്ള താഴെപറയുന്ന തരത്തിലുള്ള ആരോപണങ്ങളെ കുറിച്ചുള്ള കേസുകളുടെയും അന്വേഷണങ്ങളാണ് ബ്യുറോ നടത്തുന്നത്.
* പി സി ആക്ട് 1988ൽ നിർവചിച്ചിരിക്കുന്ന രീതിയിലുള്ള പൊതു സേവകരുടെ ക്രിമിനൽ പെരുമാറ്റം.
* പൊതു സേവകരുടെ സത്യസന്ധരഹിതമായ അല്ലെങ്കിൽ മാന്യമല്ലാത്ത പെരുമാറ്റം അല്ലെങ്കിൽ അധികാര ദുർവിനിയോഗം.
* കൃത്യവിലോപം അല്ലെങ്കിൽ അശ്രദ്ധ.
* 5,00,000 രൂപയിൽ കൂടുതലുള്ള പൊതുമുതലിന്റെ ദുരുപയോഗം.
* വരുമാനത്തിൽ കവിഞ്ഞ് സ്വത്ത് സമ്പാദിക്കൽ.
* പൊതുപണമോ സ്വത്തുവകകളോ ദുരുപയോഗം ചെയ്യുക.
* അഴിമതി പ്രതിരോധിക്കുന്നതിനുള്ള പ്രവർത്തനങ്ങൾ.
* ഔദ്യോഗിത സേവനങ്ങൾക്ക് പ്രതിഫലം അല്ലെങ്കിൽ കൈക്കൂലി ആവശ്യപ്പെടൽ.

## പുറത്തേക്കുള്ള കണ്ണികൾ
ഔദ്യോഗിക വെബ്‌സൈറ്റ് 

അഴിമതി കൈക്കൂലി റിപ്പോർട്ട് ചെയ്യുന്നതിനുള്ള പോർട്ടൽ